Beberapa hari ka balakang sadang viral ciek alat transportasi nan bisa juo dijadikan sabagai objek wisata. Transportasi itu baru sajo dikaluakan dek PT KAI salaku parusahaan induaknyo. Alat transportasi itu adola kareta panorama nan mampunyoi rute dari Jakarta-Yogyakarta. Patang ambo mampunyoi kasempatan untuak mancubo naiak transportasi viral itu. Ambo naiak kareta jam tujuah pagi dari Stasiun Gambir. Tiket kareta panorama dijua dengan hargo sajuta rupiah untuak ciek tiketnyo. Awalnyo ambo manganggap itu adolah hargo nan maha, tapi ternyata ambo salah. Sapanjang jalan ambo disuguahkan pamandangan nan indah dan bamacam-macam. Mulai dari sawah sama kabun nan ado di tapian rel kareta api. Satalah mancaliak panorama itu ambo raso tiket sahargo sajuta tadi masih tagoloang pantas dengan palayanan nan kito dapek salamo perjalanan.


Sadang barado di Surabaya tantu indak lupo untuak mambali oleh-oleh khas kota Surabaya. Bolu lapis khas surabaya mamiliki citra rasa yang khas bana dari bolu lapis nan lain Bolu lapis ko lambuik dan lamak. Resep nan dipakai untuak mambuek bolu lapis surabaya ko alah turun tamurun dari zaman penjajahan belanda. Mangko dari itu walaupun hanyo sekedar bolu, namun hal itu yang mambuek nyo unik. Bolu lapis ko lamak bana, untuak kalian nan suko kue bali lah iko katiko sadang di surabaya. Cocok bana manjadi oleh-oleh katiko awak sadang di surabaya, bolu lapis ko bisa awak jadian oleh-oleh yang cocok di bali.


Sabanyo sado urang punyo hobi tapi indak sado urang dapek manjadian hobinyo sabagai karajonyo atau bidang pekerjaan utamonyo. Untuak manjadian hobi labiah baguno yaitu langkah partamo nan haruih dikarojoan yaitu mancari jenis pekerjaan nan sasuai jo bidang nan disukoi contohnyo katiko mampunyoi hobi manggambar mako dapek manjadi pelukis. Langkah kaduo nan dapek dilakuan yaitu mampadalam kemampuan jo mangikuti kursus atau maambiak pendidikan tentang hobi tasabuik. Langkah katigo yaitu mancari koneksi sahinggo hobi nan sadang digeluti ko dapek bakembang. Salain itu, mancari koneksi dapek mampalueh pengetahuan dari berbagai sisi. Hal lain nan dapek dikarojoan untuak manjadikan hobi sabagai karajonyo yaitu tetap konsisten dan pantang manyorah.


Mambuek yogurt di rumah kironya mudah bana. Ndak paralu banyak bahan, cukuik susu UHT atau pasteurisasi nan ndak baraso dan yogurt tawa nan dijua di supermarket. Caro mambueknyo patamo siapan sado bahan nan tadi alah disabuikan dan alaiknyo, toples kaco jo sinduak. Jan lupo toples kaconyo harus barasiah dan disterilisasi dulu dengan caro diabuih. Abih itu tuang susu UHT ka dalam toples kaco. Satalah susu masuak, kini ambiak sasendok yogurt tawa tu masuakan ka toples kaco dan aduak sampai rato. Tutuik toples nan rapek supayo ndak masuak kontaminasi ka yogurt. Latakan toples di suhu ruang dan diaman se salamo 2 hari. Susu nan alah jadi yogurt rasonyo akan manjadi asam jo kental, dan alah bisa disantap.


Kalian nan ingin bapargian ka lua kota, tapi mampunyoi dana nan tabateh sangai bisa mancubo untuak naiak bus. Bus dapek kalian piliah karano hargonyo cenderung labiah murah dari transportasi lainnyo. Salain itu, bus pun relatif mudah untuak dinaiki sahinggo siapopun bisa naiak bus. Hal partamo nan harus kalian lakukan jikok ingin naiak bus adolah mamasan tiket di aplikasi traveloka atau tiket com. Satalah kalian mamasan tiket bus lewat aplikasi, kalian datanglah ka terminal atau ka tampek kalian naiak bus pado hari nan lah tertera di tiket. Kamudian tunggulah sampai bus kalian tibo dan naiaklah katiko bus lah tibo. Terakhir, turun lah di terminal tujuan kalian.


Sabalum sampai di level kini ko sangaik banyak momen nan alah ambo lalui basamo pasangan. Mulai dari perkenalan, pandakek an, perpisahan, dan balikan lah pernah kami lewati. Bahkan sakik sanang, bagalak-galak, dan manangih-nangih pun lah pernah ambo lalui basamo pasangan. 8 tahun bukanlah waktu nan sabanta untuak mangenal satu samo lain. Tapi waktu nan kami abihan tu tabayia dengan rencana pernikahan nan lah di depan mato. Rasonyo sangaik bahagia karano perjuangan salamo ko ndak sio-sio. Persiapan pun kurang labiah lah siap 95 persen. Walaupun banyak coba an malakik hari H ko ndak pernah manjadi halangan bagi kami baduo. Kami jadikan se itu kareke-kareke sabagai panguek dalam hubuangan.


Dalam sabuah bisnis apolagi kalau itu bisnis nan aah gadang sabagai karyawan awak condong bisa mancaliak tando-tando bisnis ko ka rugi. Tapi babeda kalau sabagai pamilik bisnis. Sabagai urang nan punyo dan mambangun bisnis kadang marasoan tando-tando bisnis akan marugi. Tapi acok sabagai pamilik indak maakui atau sayang. Akibeknyo bos mancari caro taruih manaruih untuak mangambangan bisnis tanpa mampatimbangan tando-tando karugian. Sabagai pambisnis nan elok awak ancaknyo peka jo sagalo parubahan apo lagi tando-tando karugian. Apobilo masih ingin mampatahankan bisnis, susunlah strategi-strategi baru, tapi kalau indak bisa sajo awak maikuikan jajak Don Nguyen pancipto Flappy Bird yang mamutuihan untuak mambangun bisnis baru.


Ado juo masin cuci top loading, bantuak nan amak naila pakai dirumah nyo. Jenis masin cuci top loading ko mamiliki panutuik dibagian ateh, lain dengan froantloading yang dari muko awak mambuka tutuik masin tu. Kalau masin cuci top loading ko, mambukanyo dari ateh dan indak mambuek awak mambungkuak atau harus jongkok. Kaduonyo memang ado kalabiahan jo kakurangan masiang-masiang. Caro mamakai masin cuci ciek tabuang top loading ko, patamo sambungan kabel nyo ka stop kontak, kaduo sabalumnyo alah talabiah dulu awak pisahkan warno putiah jo nan lain, katigo pastian indak malabihi kapasitas, siap tu hubungkan selang aia ka masin dan isi, siap tu agiah detergen dan piliah siklus cucian sasuai apo nan awak cuci, siap tu tarakhir tutuik pintu masin cuci dan mulailah mancuci dengan manakan tombol start.


Waktu hari rayo idul adha tantu awak manyambaliah hewan qurban jo alaik tajam, biasonyo mamakai pisau tapi ado juo nan mamakai alaik sanjato tradisional banamo Dohong. Dohong adolah sanjato tradisional dari daerah Kalimantan Barat, khususnyo daerah masyarakat Dayak Nagaju. Baa kok bisa manyambaliah hewan qurban caronyo samo se bantuak mamakai alaik nan lain. Patamo awak asah dulu supayo tajam dan indak manyikso hewan qurban, pacik dohong tu dan tombakan ka bagian nan awak nio sambaliah, bacolah doa katiko mamulai dan pacapek panyambaliahan dengan indak manyikso hewan qurban. Dohong ko bantuak mato tombak yang bisa manggantian pisau. Biasonyo untuak malawan musuh namun kini bisa dipakai juo untusk manyambaliah tali pusek dan manyambaliah hewan qurban.


Televisi (serapan dari bahaso Balando, televisie; akronim: TV) adolah sabuah media telekomunikasi nan diciptakan dari sinar elektroda ciptaan John Mc. Graham dari Saththam. Panggunoan kato "Televisi" surang dapek marujuak kapado "kotak televisi"."acara televisi". ataupun "transmisi televisi". Panamuan teletvisi disejajarkan jo panadmuan roda, karano panamuan ko dapek mangubah paradaban dunia. Di Indonesia "televisi" sacaro indak formal acok disabuik TV (dibaca : tivi, teve, ataupun tipi). Kotak televisi partamo kali dijua sacaro komersial sajak tahun 1920-an dan sajak itu televisi alah manjadi barang biaso di ateh rumah, kantua bisnis, maupun institusi, khususnyo sabagai sumber kabutuhan akn hiburan dan barita sarato manjadi media periklanan.


Dalam perjuangan Cristiano Ronaldo mancapai kesuksesan saat iko  ado bagitu banyak perjuangan dan kerja keras nan harus inyo lakukan sarta banyak hal nan inyo korbankan untuak dapek mawujudkan mimpinyo sabagai pesepakbola sukses. Ado beberapa hal nan dapek diteladani dari perjuangan Cristiano Ronaldo iko. Pertamo yaitu sikap  pantang manyerahnyo.  walaupun awalnyo inyo mangalami  kesulikan ekonomi inyo indak manyerah untuak latihan sepak bola dalam mangejar cita-citanyo. Keduo,  lalu mangingat jasa  orang tuanyo nan alah mandukung sagala kegiatan nan Ronaldo lakukan untuak mancapai cita-citanyo. Ketigo,  sikap disiplinnyo karano inyo indak suka  mangulur waktu. Keampek,  hidup sahat dan rajin baolahraga.  Cristiano Ronaldo dikenal sabagai sosok nan manjaga pola makannyo sarta rajin baolahraga sahingga inyo mamiliki tubuh nan atletik dan tenaga nan kuat.


Lagu diciptoan bukan hanyo sabagai panghibur samato tetapi ado maksud lain contohnyo sabagai promosi. Lagu daerah yang barasal dari Solok nan bajudul Bareh Solok. Lagu iko sabanyo diciptoan untuak ajang promosi ateh bareh Solok nan mampunyoi keunggulan dibandiang bareh lainnyo. Lagu nan diciptoan samo Nuskan Syarief iko bahkan alah manjadi ikon untuak Solok. Lagu ikopun manjadian bareh solok sangek tarkenal sa Sumatera Barat bahkan kalua daerah lainnyo. Mancaritoan tentang lamaknyo bareh Solok. Apolai ditambah dengan samba lado sahinggo raso nasi akan labiah lamak. Makan pun manjadi lamak sampai-sampai urang lalu pun indak dihiraukan. Bareh nan alah tanamo di babagai daerah mambuek bareh solok sangek diminati samo urang banyak.


Didalam islam ado yang namonyo ukhuwah islamiyah. Ukhuwa islamiah adolah tali persaudaraan. Contoh keteknyo adolah iduik batetanggo. Banyak manfaatnyo kalau kito bisa iduik rukun jo tetanggo. Bagi muslim wajib hukumnyo maikuikan apo nan alah disampaikan dalam Al-quran, jadi alah sapatuiknyo kito manjago tali silaturahmi antar sasamo. Contoh keteknyo sajo manyapo dan saliang bategur sapo. Apolagi dizaman kini nan mano urang dakek jadi jauah, nan jauah samakin jauah. Ndak banyak bahkan ado nan indak kenal samo tetangga sabalah rumahnyo. Kadang alah bakumpua tapi sibuk samo HP masiang-masiang, sahinggo tali persaudaraan sasamo tadi alah lapeh. Harusnyo HP bisa manjadi jembatan untuak kito saliang mangenal dan manjalin silaturahmi, bukannyo makin manjauahan. Kito bisa mulai dengan tetangga, kito saliang sapo, saliang babagi, dan saliang manolong katiko ado nan paralu bantuan.


Piala dunia marupokan salah satu ajang pertandingan sepak bola nan banyak disaksikan oleh orang di saluruh dunia. Bahkan Piala Dunia Tahun 2022 nan diselenggarakan di Qatar iko alah manunjukkan peningkatan  dibanding 10 tahun nan lalu. Manurut data resmi nan baasal dari FIFA  ado diperkirakan sakitar 3,5 miliar orang manonton Piala Dunia. Dima sakitar Rp80.000 orang manonton pertandingan sacara langsung di stadion untuak satu pertandingan s adongkan sakitar 2,45 juta orang manyaksikan pertandingan fase grup Langsung ke Stadion. Salain itu penayangan piala dunia iko jugo alah banyak baedar di TV nasional maupun aplikasi babayar resmi sahingga orang di saluruh dunia dapek manontonnyo. Peningkatan penonton iko manunjukkan gadangnyo minat masyarakat dalam manonton sepak bola khususnyo Piala Dunia.


Mungkin kalian pernah danga nabi Musa mamiliki mukjizat mambalah lautan. Kejadian ko bamulo katiko pasukan Fir'aun mangaja pasukan nabi Musa a.s, bani israil, nan akan pai ka tampek nan jauah dari perbudakan. Katiko sedang dikaja-kaja dek bala tentara Fir'aun, pasukan nabi Musa a.s alah sempat pasrah karano jalan tatumbuak dan hanyo ado lautan nan gadang di muko bani israil ko. Waktu itu nabi Musa mambaok tungkek salamo perjalanan. Allah pun manurunkan wahyu untuak manokok-nokok an tungkek tu ka parmukoan lauik. Sakatiko lauik nan tadinyo gadang dan ndak mungkin di lalui manyibak manjadi balah duo dan mambantuak jalan di tangah-tanganhyo sahinggo nabi Musa a.s dan kaum Bani Israil nan bajumlah sakitar 600.000 urang bagageh malewati lauik tadi. Katiko alah sampai disubarang nabi Musa manokok an baliak tungkeknyo. Lautan nan tadinyo tabuka manutuik baliak. Fir'aun dan bala tentaranyo nan sedang mangaja nabi Musa akhirnyo tanggalam di lautan.


Andi saat iko tinggal di tampek nan dikelilingi oleh beberapa rumah sahinggo  inyo mamiliki banyak Tetangga. Setiap pagi Andi akan mandanga suara kendaraan nan hidup dari rumah tetangganyo karano mereka akan melaksanakan aktivitas sehari-hari takah sakola dan bekerja. Katiko di siang hari,  andi nan sadang barada di rumah akan maraso kesepian karano tetangganyo  ado nan barada di dalam rumah,  pergi ka sakola maupun pergi bekerja sahinggo indak banyak aktivitas nan nampak. Namun katiko di sore hari,  tetangga Andi akan keluar untuak barmain maupun barkumpul sebentar jo tetangga lainnyo. Katiko Adzan barkumandang maka akan nampak urang nan barlalu-lalang di depan rumah Andi karano tetangga-tetangganyo keluar untuak pergi ka masjid.


Dari pihak kaum Quraisy manyuruah salah satu budak nan mahir manggunoan tombak yaitu Wahsyi Bin Harb untuak ikuik parang di Bukik Uhud. Wahid disuruah untuak mambunuah salah satu sahabat nabi yaitu Hamzah bin Abdul Muthalib. Wahsyi dijanjikan dek urang Quraisy untuak dimeredekan dari kebudakan katiko nyo berhasil dalam misinyo. Dalam Parang Uhud,  Wahsyid berhasil mambunuah Hamzah.Wahsyi malempa tombaknyo ka arah Hamzah katiko Hamzah tajatuah kabalakang nan mabuek baju basinyo tabukak. Tombak Wahsyid pun tambuak dari pinggang Hamzah sampai ka paho bagian muko. Setelah Hamzah ndak badayo, Wahsyid langsuang mancabiak paruiknyo. Hati Hamzah pun dikaluaan dek salah satu kaum Quraisy yaitu Hindun untuak dimakan dek Wahsyid. Tapi ternyata hati nan ka dimakannyo ndak bisa nyo talan sahinggo dimuntahkan saat itu.


Ambo baru sajo mambali sapatu futsal baru. Ambo mambali sapatu futsal di salah satu mall nan talatak di Jakarta Barat. Sapatu futsal nan ambo bali adolah sapatu nan barasal dari lua nagari. Bukan hanyo itu, sapatu iko adolah kaluaran terbaru dari merk sapatu tersebut. Sabananyo sapatu iko lah ambo incar samanjak iklannyo kalua. Ambo lah manunggu sakitar 3 bulan untuak mambali sapatu iko. Pas juo momennyo sapatu ambo rusak katiko sapatu iko rilis di pasaran. Ambo bukan hanyo mambali sapatu futsal, tapi ambo bali juo kaus kakinyo. Kaus kaki nan ambo bali pun bamerek samo dengan sapatu baru ambo iko.


Salamo 2 tahun Lisa tingga di kampuang inyo mamparatien ado babarapo hal nan haruih inyo hindari.  partamo,  manjago kelakuan katiko barinteraksi jo sasaurang karano di perkampuangan sangek manjunjung tinggi sikap saling manghormati dan manyayangi.  di kampuang Lisa jugo melihat bahwa urang saling manyapa katiko bartemu sahinggo mereka mamiliki hubungan nan arek dan dakek.  salain itu jugo salamo 2 tahun bisa tingga di kampuang iko inyo tahu bahwa adab nan haruih diparatien katiko barpakaian dima bagi urang kampuang inyo indak buliah mamakai pakaian pendek karano dianggap indak sopan.  di kehidupan kampuang pakaian nan dipakai itu sabisa mungkin manutup aurat karano kehidupan baragamo di kampuang sangek kental sahinggo gaya barpakaian pun akan diparatien.  hal iko marupokan hal nan elok karano dapek  manjago kehormatan sasaurang dari  doso sarato dapek manjalin tali silaturahmi jo urang lain.


Beberapa hal nan biaso awak lakukan kalau usaho awak sadang marugi adolah nan pertamo badoa kapado tuhan supayo apo nan sadang di alami kini sacapeknyo bisa awak lewati. Nan kaduo cek data keuangan perusahaan. Analisa bara banyak kerugian. Nan katigo analisa apo kiro-kiro nan manjadi penyebab dari kerugian. Setelah ditamuan penyebabnyo cari caro untuak manyalasaiannyo. Misalnyo kalau kerugian disebabkan karano omset nan manurun berarti harus dianalisa apo penyebab omset menurun. Kalau dibutuhkan inovasi produk lakukan dengan penuh perhitungan. Nan terakhir, cubo berdiskusi jo ahlinyo. Siapa tau dengan batuka pikiran bisa mambuek pangana labiah tabuka sahinggo bisa manamukan solusi-solusi nan labiah mantap.


Amak-amak ayo barasiahkan dapua kalian agar bebas dari kuman-kuman babahayo. Karano dapua nan sehat adolah dapua nan barasiah. Dapua harus dibarasiahkan satidaknyo duo hari sakali. Alasan baa kok dapua harus dibarasiahkan satidaknyo duo hari sakali adolah karano dapua nan kumuah sangai babahayo untuak kesehatan. Manuruik data, ado ampek dampak babahayo dari dapua nan kumuah. Partamo, dapua nan kumuah bisa manimbuakan panyakik diare. Hal iko disababkan karano makanan nan dibuek di dapua itu kemungkinan lah tacampua jo kuman. Kaduo, dapua nan kumuah dapek manjadi sarang rangik sahinggo bisa manimbuakan damam badarah. Katigo, dapua nan kumuah bisa manjadi sarang kuman dan bakteri. Terakhir, dapua nan kumuah bisa manjadi sarang mancik nan tantu mambawo babagai macam panyakik. Jadi para amak, ayo barasiahkan dapua kalian agar tetap steril dan indak jadi sarang panyakik.


Manuruik pandapek ambo, kalau wak bakawan tu awak harus saliang harago maharagoi, hormat mahormati, dan sayang manyayangi. Jan sampai awak bakawan tapi saliang manusuak dari balakang. Di muko ba elok-elok an tapi pas di balakang ba pa kau-kau an. Tu namonyo muko duo wak jadi urang. Sarupo kawan ambo, namonyo Mutia. Di muko ambo nyo puji-puji, nyo pa sayang-sayangan tapi di belakang ambo jo caritoan sado rahasio ambo nan pernah ambo caritoan ka inyo ka kawan-kawan nan lain. Nan labiah buek sakik hati nyo adolah setelah nyo sebaran tu nyo masih bapura-pura elok ka ambo. Yo sabana ndak ado guno kawan mode ko do.


Nabi Ibrahim adolah nabi nan ka 6. Nabi Ibrahim acok disabuik-sabuik sabagai bapaknyo para nabi. Kelahiran nabi Ibrahim mamiliki beberapo kisah yaitu katiko nabi Ibrahim ka lahia, seorang rajo banamo Rajo namrud bamimpi kalau akan lahia saurang anak laki-laki nan akan mambinasokannyo di maso nan akan datang. Sahinggo, rajo Namrud ko mamarintahkan prajuritnyo untuak mambunuah sado anak laki-laki nan lahia saat itu. Untuangnyo ibu nabi Ibrahim mambaoknyo ka gua. Katiko nabi Ibrahim ko lahia, kaniangnyo tapancar cahayo sahinggo pado saat itu berhala-berhala nan kokoh tibo-tibo hancua tamasuak istana Rajo Namrud. Mulai saat itulah Rajo Namrud tau kalau sesuatu nan buruak akan tajadi kapado dirinyo.


Hobi ambo adolah bamain sepakbola. Sepakbola adolah sabuah olahraga nan dimainkan di ateh lapangan. Panjang lapangan sepakbola adolah sakitar 100 sampai 110 meter. Samantaro lebanyo adolah sakitar 64 sampai 75 meter. Jumlah pamaia sepakbola adolah 11 lawan 11 dengan pemain cadangan tagantuang dari peraturan kompetisi nan diikuti. Sepakbola dimainkan dengan caro mamparabuikan ciek bola dan harus mancetak gol. Satiok bola nan masuak ka dalam gawang diituang sabagai sabuah gol. Pertandingan sepakbola dimainkan salamo 90 minik nan dibagi ka dalam duo babak. Dalam beberapa pertandingan apobilo kaduo tim mampunyoi skor nan samo salamo 90 minik, maka pertandingan dilanjuikkan ka babak tambahan. Kalau skor kaduo tim tatap samo salamo babak tambahan, maka pertandingan dilanjuik ka babak adu penalti. Adu penalti adolah tendangan dari jarak 12 meter di mano tembakan iko hanyo dijago dek saurang kiper.


Materi mengenai akhlak salalu manjadi materi yang paliang banyak diagiah dalam bantuak cartio kareno iko arek kaitannyo jo apo nan dibuek umaik muslim. Urang muslim nan mampunyoi akhlaq dalam kahiduik an sahari-hari akan manjago tutua kato dan pabuekannyo. Baa yo kalau ambo manjalehan ka adiak ambo tentang akhlaq ko adolah tabiat atau sipek dari urang. Saharusnyo urang nan baakhlaq tantulah inyo jujua, sopan, santun dapek lo balaku adil, sabar dan sabagainyo. Katiko ambo mandangan materi tentang akhlaq, ambo bantuak marasoannyo kareno guru biasonyo maajaan mamakai contoh carito. Karena awak alah mampalajari labiah elok juo kalau awak manjalehan juo ka urang nan awak sayang untuak manjadi urang yang baakhlaq.


Karano kini baraja alah babasis online mako dari itu bisa nan saat itu indak mamiliki laptop curhat kapado ibunyo untuak dibalikan laptop. Karano mangerti kebutuhan Lisa nan saat itu sangek mamerlukan untuak inyo pun mamberikan uang kapado Lisa agar mambali laptop surang. Manerimo itu Lisa langsuang pergi ka toko nan manjual laptop dan mancubo mamiliahnya. Namunsabelum itu inyo maminta rekomendasi kapado kawan-kawannyo laptop nan bagus untuak kuliah online. Saat itu budget Lisa hanyo 4.500.000 sahinggo inyo haruih mamiliah laptop nan dapek dengan anggaran tasabuik. Karano mandapekkan rekomendasi dari temannyo inyo pun mambali laptop bamerk Asus. Inyo batanya-tanyo kapado penjual apo kelebihan dan spesifikasi laptop ini. Mandapek jawaban nan cukuik mamuaskan bagi Lisa dan anggaran pun cukuik mambuek Lisa mamiliah laptop tasabuik.


Ambo pernah diambiak hak yang sabananyo untuak ambo, tapi sabagai urang nan baiman ambo indak buliah mandendam. Manjadi urang yang ikhlas lah solusinyo. Memang indak mudah untuak manjadi urang nan ikhlas tapi ado langkah nan biso awak cubo. Patamo kuek an niek dalam hati, kaduo optimis dan salalu bapikia an positif, katigo bagaul jo urang-urang nan elok, siap tu maambiak hikmah dari satiok kajadian, tarakhir marileks an pikia an dan mandakek an diri ka Allah SWT. Keutamoa urang nan ikhlas mamiliki kalapangan dalam hatinyo yang marupokan salah satu caro maningkek an akhlaq, babuek kebaikan untuak bekal di ahiraik dengan indak minta sanjuangan dek manusio.


Olahraga favorit ambo salain sepakbola adolah futsal.Olahraga iko beberapa waktu ka balakang sadang populer bana di kalangan anak mudo. Futsal adolah olahraga nan dimainkan dek duo tim. Masiang-masiang tim mampunyoi pamain sabanyak 14 urang, dengan rincian 5 pamoan inti, dan 9 pamain cadangan. Ado 4 posisi dalam olahraga futsal, yaitu kiper, anchor, flank, dan pivot. Lapangan futsal ukurannyo labiah ketek daripado lapangan sepakbola dan biasonyo ado di dalam ruangan. Bola nan dipakai pun babeda jo bola nan dipakai dalam olahraga sepakbola. Halnyo nan samo antaro futsal dan sepakbola adolah 3 hasil nan kamungkinan didapek dek duo tim nan batandiang, yaitu kalah, manang, dan seri.


Talua dadar mungkin memang menu nan sederhana. Cuma ambo suko bana jo talua dadar. Ndak ado samba ndak masalah dek ambo salagi ado talua dadar. Mungkin ndak cuma ambo nan suko, banyak juo urang nan manjadian talua dadar sabagai makanan darurat. Solanyo selain harago talua ndak maha caro mambueknyo pun simpel dan tantunyo mudah. Pertamo tingga irih bawang merah tipih-tipih, irih daun bawang, kocok talua, agiah royco sapi, tu dikocok sampai diraso lah cukuik mangambang. Kok nio agak bawarna agiah potongan-potongan lado. Tu tingga goreng se lai. Lamak bana kalau dimakan jo nasi angek, jo kecap, jo samba terasi. Mantap bana tu.


Baru-baru ko ambo maraso tatampa dengan salah satu isi ceramah dari salah seorang ustadz yang maagiah ceramah di acara wirid masajik dakek rumah ambo. Isi ceramahnyo adolah banyak dari awak nan maanggap alah melaksanakan kewajiban sabagai seorang muslin tapi padohal alun sasuai jo nan seharusnyo. Salah satu contohnyo manuruik awak alah melakukan kewajiban untuak selalu solat limo wakatu, tapi ternyato itu alun cukuik. Banyak dari awak nan masih solat katiko wakatu solat tu alah ka abih. Seharusnyo awak harus bisa mausahokan untuak solat di awal waktu karano itulah perintah Allah. Memang untuak bisa saroman itu butuh usaho. Mako dari itu ndak ado salahnyo awak saliang maingek an satu samo lain untuak bisa solat di awal waktu.


Urang-urang harus lah mulai acok-acok mangonsumsi salad buah. Salain karano salad buah mampunyoi raso nan lamak, salad buah pun mampunyoi banyak manfaat untuak tubuah kito. Manfaat salad buah untuak kesehatan nan partamo adolah mambantu mampakuek kekebalan dan fungsi organ tubuah. Manfaat nan kaduo dari salad buah adolah manjago kesehatan saluran pencernaan. Nan katigo, salad buah bermanfaat untuak manjago barek badan. Lalu manfaat salad buah nan terakhir adolah untuak mamaliharo kesehatan mental. Salain itu buah nan manganduang banyak vitamin pun bisa jadi santapan nan sehat untuak tubuah. Karano banyaknyo manfaat dari salad buah, rasanyo mangonsumsi salad buah minimal 3 kali saminggu sangaiklah baiak untuak kesehatan. Jadi ayo kito jago kesehatan tubuah dengan banyak mangonsumsi salad buah.


Manuruik pandapek ambo, sabalum usaho kalian tagok labiah rancak kalian manggaleh lewat internet se dulu, atau ndak lewat aplikasi balanjo online atau e-commerce saroman shopee, tokopedia, lazada, dan sejenisnyo. Apo lai kok kalian punyo modal manangguang. Soalnyo kalau kalian manggaleh lewat e-commerce ko kalian ndak paralu manyewo kadai, sahinggo biaya operasional kalian pun jauah labiah himaik. Kalian ndak paralu mambayia listrik, maupah banyak karyawan, dan lain-lain. Tapi beko kalau usaho kalian alah tagok, modal alah cukuik balabiah, barulah kalian cubo buka toko offline. Ndak ba a lambek asal pasti daripado tagageh-gageh malah tagarubuak. Ambo hanyo bisa maagiah saran. Tetap sadonyo ambo sarahan ka kalian.


Kalau kalian hobi melakukan olahraga tertentu dan nio manjadi atlit ado beberapa hal nan harus kalian lakukan. Nan pertamo, jan danga an kecek urang. Banyak isu-isu nan baredar di sakitar awak kalau hobi baolahraga tu cuma sabateh hobi. Ndak akan bisa iduik kalau berkarir di dunia atlet. Pokoknyo macam lah pandangan urang kapado para atlit nan ado di Indonesia. Nan kaduo, fokus kapado tujuan kalian. Jan baliang-baliang pangana tu. Kalau alah baliang-baliang pasti akan mudah dipengaruhi dek urang. Nan katigo, fokus untuak mangambangkan kemampuan kalian sahinggo kalian bisa unggul di bidang olahraga nan kalian minati, bisa dengan ikuik perkumpulan nan sasuai jo minat kalian sahinggo bisa mandukuang awak untuak selalu bersemangat dalam mancapai tujuan sabagi seorang atlet.


Lagu daerah adolah salah satu bantuak peninggalan dari nenek moyang awak. Biasonyo lagu daerah ko mancaminkan alam, keinginan, dan kehidupan masyarakaik daerahnyo. Total lagu daerah di Indonesia termasuk banyak yaitu kurang labiah ado 439 lagu dengan manggunakan bahaso daerah masiang-masiang. Walaupun manggunokan bahaso daerah masiang-masiang bukan berarti manjadi panghalang bagi masyarakaik daerah lain untuak mangenali lagu daerah nan bukan daerah asalnyo atau tanah kelahirannyo. Buktinyo banyak lagu daerah nan awak kenal bahkan hafal liriknyo walaupun ndak tau makna atau arti dari lagu tu. Contohnyo se seperti lagu daerah dari Papua nan bajudul 'Apose'. Awak bisa manyanyian tapi ndak tau artinyo. Iko disebabkan karano lagu daerah ko punyo lirik sederhana dan mudah untuak dihafal.


Bungee Jumping iko tamasuak ka dalam cabang olahraga juo yang ekstrim. Kareno dilakuan jo caro malumpek dari puluahan bahkan ratusan meter di ateh parmukoan tanah dan manggunoan tali pangaman. Walaupun kalau ado tali pangamana awak harus tetap bahati-hati. Walaupun olahraga ko tamasuak olahraga yang ekstrim tapi iko banyak juo manfaaiknyo. Maningkek an kacerdasan emosional, malapeh stres dan malatiah untuak fokus, mengatasi ketakutan dan maningkek an kapicayoan diri dan masih banyak lai. Mangko dari itu untuak kalian nan nio mancubo, ndak baa gai do. Kareno banyak juo manfaaik dari olahraga yang ekstrim ciek ko. Untuak itu marilah awak nan nio mauji nyali, mancubo olahraga iko dengan pengawasan.


Desa adolah tampek nan sangaik cocok untuak dijadikan sabagai tampek tingga untuak siapopun. Desa cocok dijadikan sabagai tampek tingga karano babarapo alasan. Alasan partamo baa kok desa sangaik cocok untuak dijadikan tampek tingga adolah karano desa mampunyoi udaro nan barasiah. Hal iko tantunyo dapek mambuek urang nan tingga di desa manjadi sehat karano udaro nan masuak ka dalam tubuah masih barasiah. Salain itu, di desa pun biaya-biaya nan harus dikaluakan untuak manyambuang hiduik tagoloang murah. Hal iko disababkan karano hargo-hargo bahan makanan dan biaya-biaya seperti listrik dan aia masih labiah murah dibandiang di kota. Nan paliang pantiang adolah di desa urang-urangnyo labiah saliang paduli sahinggo bisa mambuek urang nan tingga di desa manjadi nyaman dan aman.


Mancaritoan tantang olahrago waktu ketek jaan sampai lupo samo olahraga tradisional nan ado dilingkungan tampek tingga. Sabalaum adonyo teknologi nan maju mode kini, acok bana dulu main oalhraga na biaso dimainan di kampuang. Bakiak dulu pamainan ko manjadi pamainan nan sero dilakuan sampai biasaonyo ado partandingan di setiap tanggal 17 Agustus. Olahrago asli Indonesia ko malibatkan katangkehan, kapamimpinan sampai karajo samo dalam tim. Olahraga na lainnyo adolah Silek. Pencak Silek ko tamasuak olahraga tradisional nan banyak diikuikan waktu ketek. Diperkenalkan katika dulu di sakolah.Gerakan Pencak Silat ko malatih untuak malatih kudo-kudo jo katangkasan dalam batandiang. Latihan nyo butuah katakunan sampai di titiak nan manjadi atlet pencak silat.


Hari iko Lisa bakunjung ka salah ciek rumah temannya. Dikarenakan hari paneh teman Lisa tasebut mamutuskan untuak manghidupkan AC. Benda bawarna putih dan mamiliki bentuk persegi panjang tasebut mangeluarkan Hawa dingin ka seluruh ruangan. Sabelum AC tasebut di hidupkan Lisa melihat temannyo mancari-cari letak remote. Satelah mandapekkan remote tasebut,  teman Lisa mangarahkannyo kapado benda Pendingin bamerek Panasonic tasebut.  Lisa melihat inyo manekan tombol power untuak manghidupkan AC.  Selain itu inyo manekan tombol untuak mangatur suhu ruangan. Saat teman Lisa mamencet untuak manurunkan suhu tadengar ado bunyi nan manandakan kalau sinyal dari remote tasebut diterima oleh AC. Dan satelah manunggu sakitar 5 manit ruangan taraso lebih dingin walaupun di luar sadang paneh.


Dapua adolah tampek nan paliang den suko. Karano aden suko mamasak jadinyo den aco ka dapua. Dapua den cukuik lueh kiro kiro salueh 4x5 meter. Dapua ko den buek sarancak mungkin, karano den suko di situ. Karano den suko warna ungu den mambuek dapua panuah jo nan warna ungu. Cat dindiang di buek warna ungu pastel jo ungu tuo, bagian jandela dapua di cat putiah jo gorden ungu. Tampek pambasuah piriang den buek jadi warna ungu, langko jo keran aia nyo. Kompor gas den bali nan warna ungu, payah mancarinyo tapi akhanyo dapek juo. Kuali, pariuk, jo teplon den bali nan ungu pulo. Piriang galeh jo sendok samo pulo den bali nan warna ungu. Mamang sagalo ungu dan den suko jo nuansa ungu ko, mambuek den samakin batah.


Masih di sekitaran Lubuak Minturun, kota Padang. Ado tampek wisata baru nan masih alun banyak urang tau sahinggo tampek ko masih barasiah dan nampak sangat terawat. Mulai dari pondok-pondoknyo, kolam renang, restauran, gazebo-gazebo serta tampek penginapannyo. Suasana vila ko sangat romantis. Hamparan tanaman-tanaman bungo serasi bana jo halamannyo nan gadang. Pemandangan dari ateh vila ko pun rancak bana. Awak bisa mancaliak hamparan sawah-sawah dan langik biru nan ditutupi awan. Kebetulan kapatang ko kawan ambo manjadian tampek ko sabagai tampeknyo manikah. Rancak bana hasilnyo. Kalau untuak kalian nan nio buek acara manikah atau ulang tahun nan tema out door (lua ruangan) bisa bana di vila ko. Kalian bisa kok caliak hasil foto-foto urang nan buek acara disiko di instagram. Pasti kalian ngiler caliaknyo.


Ado barita tentang Pangaruh kemajuan teknologi katiko ambo mancaliak internet. Disitu dijalehan kalau alah dilakuan penelitian yang malibaik an mahasiswa untuak baraja budayo dan literasi digital untuak pangalaman yang labiah laweh. Dalam lingkup pandidikan dan transformasi digital marupokan bagian dari pambalajaran dan sarana pengalaman bagi mahasiswa. Manuruik Prof.Kusnadi alun ado yang malakuan penelitian untuak mamahami kecerdasan budayo sebagai ma dengan kemajuan teknologi, jadi adonyo iko adolah ide yang elok untuak mancaliak baa mahasiswa dapek bakontribusi untuak maningkek an kemampuan telnologi  suatu parusahaan. Iko alah dijalehan jo pas penelitian SMU kalau transformasi yang mambutuhkan dorongan wawasan digital jo kecerdasan budayo yang pesat.


Busway marupokan salah satu transportasi umum nan acok dinaiki dek masyarakat ibukota. Angkutan umum iko banyak dinaiki karano unitnyo nan banyak. Salain itu halte busway pun sangaik gampang ditamui di ibukota. Kamudian caro naiak busway pun sangaik mudah dan bisa dilakukan dek siapo sajo. Hal partamo nan harus kalian lakukan jikok ingin naiak busway adolah datang ka halte TransJakarta nan paliang dakek dari rumah kalian. Kamudian saat tibo di gate halte kalian harus malakukan tap in manggunokan kartu. Salanjuiknyo kalian tantukan ka mano kalian akan pai. Hal iko harus dilakukan untuak manyasuaikan koridor busway nan akan kalian naiki. Salanjuiknyo naiaklah ka ateh busway katiko busway tibo dan dahulukanlah panumpang nan turun. Katiko sadang barado di dalam busway dangakanlah info manganoi halte salanjuiknyo agar tujuan kalian indak talewat. Tarakhir, katiko lah tibo di halte tujuan, turunlah dari busway.


Saat iko malakukan pemasaran malalui online marupakan salah ciek alternatif nan dapek dilakukan untuak mamperkenalkan produk kita kapado urang banyak.   target dari pemasaran iko bukan hanyo urang nan barado di sakitar penjual namun dapek manempuh ka daerah lain. Sahinggo tips nan harus dilakukan agar dapek terhindar dari karugian Yaitu dapek mamanfaatkan kagunaan madia sosial iko.  dengan caro malakukan endorse kapado selebgram atau tiktoker nan mamiliki pengaruh cukuik gadang sahinggo produk kita dapek dikenal oleh urang banyak dan manarik minat urang tasabuik untuak mancubonyo. Caro iko alah banyak nan manjalankannyo karano cukuik manjanjikan untuak maningkatkan promosi terhadap produk.   untuak telegram atau tiktokers nan di endorse pun akan mamposting konten atau foto nan mamuat sabagai promosi akan produknyo sahinggo followersnyo akan mangenali dan mampertimbangkan untuak mambeli barang  nan dipromosikannyo tasabuik.


petani bawang marupokan profesi kebanyakan warga alahan panjang, sumatera barat. Karano dialahan panjang sabagai daerah prioritas pangambangan bawang merah di lua pulau jawa, untuak mamanuhi kabutuahan bawang dalam nagari dan ekspor di Indonesia. Penghasilan petani bawang di alahan panjang ko lumayan gadang karano bawang merah alahan panjang ko marupokan bawang merah paliang diminati dan paliang laris di pasaran. Tetapi kadang penghasilannyo tu indak salalu gadang disebaban dek hasil panjualan. kadang itu masih harus dikurangan jo biaya produksinyo kayak biaya pupuak, upah tanago angkuik, tukang sortir, jo transportasi. Apola biaya bensin nan taruih naiak, hal itu mambuek biaya untuak transportasi samakin mambangkak.


Paringek an hari gadang pado Maulid Nabi pas bana di senin kini. Kami mamparingek i hari maulid nabi ko  dengan menggelar perngajian di masajik-masajik, rumah atau di gedung pertemuan. Indak malakuan pangajian se ado banyak nan kami lakuan ado bakti sosial wakatu itu, ado kegiatan amal dan ado juo lomba-lomba keagamoan. Kami maikuik an maulid nabi sabagai bantuak penghormatan atas kelahian Nabi Muhammad SAW. Banyak bana urang wakatu kami ka tampek acara maulid nabi. Umaik muslim mamparingek i maulid nabi ko sabagai wujud raso cinto kapado Rasulullah SAW. Taraso bana katiko awak malantunkan shalawat yang manandoan raso cinto awak kapado Rasulullah SAW. Maikuik an sagalo ajaran rasulullah tahadok agamo islam.


Satiok daerah punyo sanjato tradisional yang punyo historis masiang-masiang. Banyak sanjato tradisional yang ado di berbagai daerah. Banyak juo yang agak mirip-mirip bantuak nyo cuman beda namo dan ado perbedaan saketek yang mambedakannyo. Contohnyo Kerambit kalau kerambit ko bisa awak mambedakannyo caliak se bantuaknyo tu ujuangnyo malangkuang yang samo jo pisau genggam, bantuak nyo ketek dan tajam. Sanjato iko marupokan sanjato yang babahayo barasa dari Sumatera Barat. Sanjato ko bisa manaklukkan dari jarak dakek. Babahayo bana kanai iko jadi jan sambarang se mamacik kerambit dan jan mandakek jo urang yang mamacik kerambit. Kerambit tamasuak sanjato yang digunoan untuak malawan musuh.


Makan cumi-cumi tu yo saban lamak, seafood yang ambo suko salah satu nyo yo cumi-cumi. Ambo kalau masak harus barasiah bana sampai dalam-dalam nyo tu habih, tulang dan kotoran nyo. Kawan ambo ko nyo lain kalau masak cumi asal dicuci se luar nyo, didalam nyo di bia an nyo se. Wakatu itu kami kan bali cumi asin ka pasa, niek nyo tu kawan ambo yang nio masak, tapi pas inyo mancuci cumi mode tu langsuang lah ambo ambil ahli. Manuruik ambo kalau masak cumi harus barasiah dan  di rabuih dulu jan langsuang se. Banyak juo yang mangecek an kalau dalaman itu adolah tulang dari cumi-cumi jadi bisa awak kalua an se kalau nio masak cumi.


Katiko awak nio naiak angkutan umum, tantu awak alah harus tau juo kama tujuan awak. Naiak angkutan umum yang sasuai jalurnyo atau jurusannyo. Biasonyo kalau kalian nio bepergian jauah dan nio mangaluaan pitih saketek, bisa naiak Transjakarta. Caro naiak nyo pun mudah, patamo awak tagak di halte atau tampe pemberhentiannyo, kaduo tunggu transjakarta yang sesuai jo arah jalan awak, katigo kalau alah ado masuak dan tap in kartu awak, siap tu cari tampek duduak dengan indak mambiarkan urang tuo tagak, siap tu kalua awak tap out dan salasai. Memang samudah itu caronyo, dek kareno itu urang banyak naiak oto transjakarta.


Lagu daerah nan nenek moyang awak ciptakan pasti mamiliki pasan nan ingin disampaikan kapado awak generasi penerusnyo. Kalau awak paratian dengan sungguah-sungguah arti dari satiok lagu-lagu daerah tu pasti punyo makna dan arti nan ternyato sangaik dalam. Jadi sabananyo lagu daerah diciptakan dek nenek moyang bukan hanyo karano semata-mata untuak hiburan tapi ado niek nan elok dari nenek moyang awak tu. Oleh karna itu, sadoalah lagu daerah harus awak haragoi dan lestarikan dari generasi ka generasi karano itulah salah satu caro untuak maharagoi apo nan alah nenek moyang awak pabuek. Dengan demikian akan mambuek lagu-lagu daerah ko ndak punah bahkan hilang tanpa jajak.


Muamalah adolah hubungan antar manusio, hubungan sosial atau hubungan minannas yang artinyo antar manusio. Dalam syariak islam hubungan antar manusio indak dirinci janihnyo, tapi diagiah kapado manusio menganal bantuaknyo. Dalam kegiatan mumalah diantaronyo jua bali, sewo manyewo, utang piutang dan lain sabagainyo. Sabagai contoh bantuak jua bali dengan manuka pitih jo benda atau barang. Ado carito urang dulunyo yang malaksanoan jua bali dengan manukaan bendo untuak mamiliki benda tasabuik. Contoh pengalaman rina dulu mandapek an pisang yang bantuak nyo gadag, kuniang kuliknyo, agak panjang bantuaknyo. Inyo mandapek an itu kareno manukaan sayua bayam sabalumnyo yang alah disapakati antaro urang yang malaksanoan jua bali tu.


Sup buah marupokan kategori makanan yang disinan tadapek bamacam-macam buah. Didalam sup buah tu, inyo manggunoan susu putiah sabagai kuahnyo. Kuahnyo tu bawarna merah karano efek dari buah naga. Bamacam-macam buah di dalamnyo, antaro lain ado apel, mangga, alpukat, anggur, buah naga samo melon. Sup buah ko lamak bana dimakan katiko hari angek atau untuak babuko puaso. Salain lezat jo manyehatkan, sup buah ko tinggi nutrisi karano tadapek bamacam buah-buahan di dalamnyo. sup buah ko bamacam-macam lo kini di buek urang bahkan kuahnyo pakai jus bagai dari jus sirsak, jus jeruk, jus alpukat, jus balimbiang bahkan sampai jus durian ado lo


Angkot atau mikrolet manjadi sangaik populer karano mampu malakukan pajalanan dengan kandaraan yang ralatif kaciak hinggo 10 panumpang di dalamnyo. Mikrolet jauah labiah kaciak daripado bus, sahinggo labiah mudah bagi urang untuak bapikia di jalan-jalan padang tanpo manyababan kamacetan lalu lintas. Angkot mulai dipakenalaan di Jakarta pado tahun 1970an jo namo mikrolet untuak manggantikan oplet yang alah dianggap talalu tuo, tasandek-sandek di jalanan dan acok mangalami gangguan masin. Salain itu naik angkot sangaik mudah sakali, awak tingga tagak di tapi jalan, beko sopir angkot tu baranti dimungko wak, dan mananyo atau manawaran wak masuak ka angkotnyo. Bagitu mudah sakali, untuak naiak angkot tu.


Saat iko mesin cuci marupokan salah ciek alek elektronik nan cukuik banyak digunakan dalam rumah tangga. baikut iko salah ciek rekomendasi mesin cuci nan bisa digunakan dalam kehidupan  rumah tangga yaitu Polytron Primadona Sambal PWM- 9556WB. Mesin cuci iko mamiliki kapasitas sampai 9,5 kg di mana dalam ciek gilingan dapek mamuek begitu banyak  pakaian sahinggo proses mancuci manjadi lebih capek dan dapek manghemat waktu. Mamiliki kecapekan putaran sampai  1400 RPM mambuek pakaian nan sadang dicuci manjadi lebih barasiah. Selain itu jugo di desain dengan babahan plastik sahinggo mesin cuci indak mudah untuak  bakarat. Dan jugo daya watt nan dibutuhkan dalam mesin cuci iko jugo hanyo mamerlukan 230 watt  katiko proses mancuci dan 120 watt katiko proses untuak mangeringkan baju.


Teknologi kini alah sangek bakembang dari tahun-tahunsabelumnyo di mana metode pembayaran digital semakin banyak dan baagam. Metode pembayaran nan paling takenal di Indonesia yaitu melalui scan  metode pembayaran nan paling takenal di Indonesia yaitu melalui scan QRIS. Melalui aplikasi-aplikasi nan mandukung seperti Dana, Ovo dan lain sabagainya. baikut iko caro mambayar belanjaan manggunoan uang digital dengan aplikasi Dana. Partamo yaitu mambuka aplikasi dana dan mamasukkan PIN nan alah tadaftar. Keduo di manu utama akan ado tulisan scan atau pay di sini marupokan tampek untuak scan kode QR. Ketigo,  aplikasi akan langsuang mambaok ka kamera sahinggo awak hanyo paralu mangarahkan kamera pada kode QR nan ka disadiokan oleh toko offline tasabuik.


Lagi-lagi kalau ditanyo baa caro mailangan stres mangko ambo akan mangecek an kalau itu bisa jo yoga. Kareno ambo pun kalau alah stres malakuan olahraga yoga ko. Kareno olahraga yoga marupokan olahraga nan ampuah mailangan stres awak. Katiko awak yoga awak harus fokus dan mambuek pikian awak labiah tanang dan hal nan mambuek awak stres akan ilang. Bak itu juo jo gerakannyo, gerakan yoga akan mambuek awak maraso labiah fleksibel dan dapek mangurangi katagangan fisik yang timbua akibaik stres. Untuak itu lakuan lah olahraga yoga ko kalau kalian maraso stres. Kareno dapek mambuek tubuah awak maraso rileks dan mailangan stres.


Satiok jam istirahaik di sakolah pasti anak laki-laki salalu main Pubg. Pubg ko adolah game favorit bagi anak-anak tu. Indak takacuali anak padusi adoloh babarapo yang manjadian Pubg ko sabagai game favorit urang tu. Di lokal ambo se bisa dikiroan 8 dari 10 anak yang suko jo pamain pubg ko. Kalau alah jam istirahaik, pasti ado cemila di meja untuak basamo dan main pubg basamo. Beko tu ndak meja-meja tu alah di dempet kan babarapo untuak malatak an barang-barang. Kursi nyo di kaliliangan juo. Urang yang indak bamain pubg pun kadang-kadang ikuik nimbrung juo mancaliak kehebohan dari anak-anak nan suko pubg.


Kalian harus punyo ketelitian nan sangaik tinggi sahinggo apo se malah kalian karajokan. Patugas kebersihan nan batanggung jawab untuak mampel lantai di sapanjang acara pertandingan bulu tangkis pun ado. Jan sampai taulang kejadian nan samo katiko atlet bulu tangkis tajatuah di lapangan dek gara-gara lantai nan licia sahinggo kakinyo tapiliuak. Sampai kini ndak pernah kalua bantuak bawisatai. Ambo hibur se nyo taruih.  Ambo licin lantai tu dek karingek nan mancucua tiok sabanta salamo pertandingan ndak ado salahnyo untuak maagiah tau supayo pertandingan di jeda untuak sakian datiak. Ambo raso ndak akan manggaduah pertandingan karano mampel tu bisa dilakukan sacapek kilek se nyo. Keselamatan tu nomor satu pokoknyo.


Mie Narako adolah salah satu makanan nan paliang banyak dicari dek anak-anak mudo di kota Padang. Salain rasonyo nan lamak, mie ko punyo level padeh nan bisa disasuaian salero. Ambo punyo kawan nan manjua mie samacam mie narako ko. Katiko ambo tanyo ba a caro mambueknyo ternyata ndak sulik. Pertamo, wak masak se mie instan jo bumbunyo sakali. Mie nyo banyak di jua di kadai-kadai. Tapi kok nio lamak piliah mie nan merek indomie jumbo raso ayam panggang nan bungkuihnyo warna biru putiah. Abis tu tingga wak campua se mie tu pakai lado setan nan alah bagiliang. Terakhir, bia makin sero agiah se topping mode talua, bakso, sosis, nugget. Lamak bana!


Pernah ndak kalian tabayang baa lalok nyo buruang di sangka nyo, awak bisa juo marasoan tampek lalok buruang dengan versi yang gadang. Urang nan suko baimajinasi manuruik ambo cocok bana untuak manginap di siko, imajinasi awak nan luas apolai katiko mancaliak hotel buruang ko pasti nio bakunjuang ka siko. Mulailah baimajinasi dan ciptakanlah seni. Biasonyo urang nan ba imajinasi pasti jiwa seni nyo gadang lo, caliak lah dek kalian para seniman yang ado inyo pasti punyo imajinasi yang tinggi. Kamar sangka buruang ko juo indak mamiliki pintu jadi saban mirip jo sangka buruang asli. Tampek hotel ko ado di Bali.


Urang nan mangidap panyakik jantuang biasonyo disarankan untuak indak malakuan olahraga nan barek untuak manjago kesehatan jantuang. Tapi, sabananyo ado olahraga nan ringan bisa untuak pandarito panyakik jantuang, salah satunyo yoga.Yoga biasonyo batujuan untuak maningkek an kakuatan otot, manjago kasaimbangan badan, dan malatih kalenturan tulang. Garakan-garakan yoga nan taratur bisa mambuek mananangkan pikiran dan mangatur parnapasan dangan murah. Gerakan-gerakan tadi bisa menstabilkan datak jantuang istirahat (jumlah datak jantuang per minik saat tubuah dalam kondisi istirahat). Senam yoga ko labiah barmanfaat dibandiangkan jo paragangan 15 minik untuak urang gadang. Indak hanyo jantuang, urang nan sakik takanan darah tinggi cocok pulo jo olahraga yoga ko.


Di sanjo hari nan rancak ko Nanda Adelia Putri atau bisa dipanggia Nanda kin sadang duduak-duduak manikmati sanjo di lereng dangau tampeknyo tingga. iyo mamang dangau Nanda talatak di ateh bukik. Karano talatak di tampek tinggi dari situ Nanda bisa mancaliak pamandangan nan ancak di tambah jo sinar matohari nan mamerah karano nak tabanam. Nanda indak duduak badiam diri se do. Tapinanda duduak sambia manganang maso keteknyo. Dulu sangek ketek Nanda samo kawan-kawannyo aco bamain bola kasti di lapangan bawah lereng dangaunyo ko. Ampia satiok ari sawaktu Nanda SD pasti inyo samo kawan-kawannyo bamain. Dulu pamainan bola kasti ko adolah pamainan nan banyak panggemarnyo. Jadi dulu banyak uarang main dan indak bosan. Tapi kini alah indak ado, karano kawan-kawan nan alah banyak pai kalua kota untuak karajo.


Oleh-oleh khas daerah ciek lai ado namonyo Bika Ambon. Oleh-oleh ko namonyo Bika Ambon tapi jan kaliru, kue ko bukan barasa dari ambon malainkan dari Sumatera Utara, Kota Medan. Kalau awak sadang ka medan bika ambon ko manjadi pilihan yang tapek. Bantuak dari bika ambon ko lain dari kue basah lainnyo yaitu, punyo tekstur yang lambuik, super legit dan rasonyo punyo ciri khas bana, kue nyo bawarno kuniang dan barongga. Kini bika ambon juo alah bavariasi mulai dari raso pandan sampai dengan keju. Walaupun banyak juo di jua di daerah lain , bantuak Jakart dan lain-lain. Meski bak itu Bika Ambon asli medan tantu nyo labiah lamak.


Indomie kini banyak caro pangolahannyo didalam masyarakat kito. indomie ko ado yang diolah manjadi mie padang. Maksud dari mie padang tu ialah mie yang diolah dengan manambahan bawang putiah, bawang merah daun bawang dan sambalado giliang. pambuatannyo pun bametode dengan caro maoseng bawang - bawang tadi nan alah di potong - potong. Katiko aroma alah kalua, mulai masuakan aia kadalamnyo dan ditambahkan lado untuak maubah warna kuah nyo manjadi merah. panuangan lado ko sasuai salero. satalah angek aia tadi, kamudian mienyo samo bumbu dimasuakan kadalam panci tadi. tunggu mie sampai lunak. Katiko mie alah lunak bararti mie tu alah bisa dinikmati.


Wakatu malam-malam ambo dulu acok mancaliak abang ambo manonton pertandingan Khabib Numagomedov. Awalnyo ambo suko se mancaliaknyo kareno seni bela diri inyo yang bagus bana. Pas tau inyo islam tambah manjadi ambo suko jo beliau. Khabib numagomedov manjadi salah satu olahragawan favorit ambo juo. Wakatu inyo indak ikuik pertandingan lai kareno nio fokus ka keluargo. Ambo indak sadiah ataupun kecewa, kareno sebagai fans ambo hanyo mandukuang se pilihan khabib. Apolai pilihannyo elok, kareno tugas inyo alah salasai, kini inyo bisa fokus ka keluargo. Khabib numagedov mundua dari pertarugan UFC katiko alah 4 kali patahankan sabuk kelas juaro dan punyo rekor kemenangan yang sampurno.


Kisah Nabi Nuh yang tadapek dalam Al-Qur'an dima katiko Nabi Nuh lahia masyarakat masih dalam kondisi manyembah berhala barupo patung. Nabi Nuh mangajak kaumnyo untuak manyaksikan kebesaran Allah malalui tumbuh-tumbuhan, hewan, dan aia, perubahan siang jo malam. Nabi nuh, badakwah salamo 950 tahun. Didalam malakukan dakwahnyo, nabi nuh diperingakan untuak mambuek bahtera untuak manampuang makhluk-makhluk nan beriman karano dalam waktu dakek akan ado bencana gadang yaitu banjir nan akan mananggalamkan kaum kafir. Nabi nuh, nan alah maagiah kesempatan untuak manyalamekan diri pun ditolak karano maraso indak picayo dan tetap acuh tahadok ajakannyo. Hingga, banjir mananggalamkan sado urang nan indak masuak kadalam bahtera Nabi Nuh.


Sasungguahnyo manusia tu akan marugi jiko salamo iduiknyo ndak saliang nasehat manasehati untuak kebaikan. Perintah ko ndak hanyo sekedar pribahasa tapi hal iko takanduang dalam surat Al-Ashr. Jadi jan ragu untuak manegur urang untuak melakukan kebaiakan tapi dengan catatan harus dengan caro nan elok. Kalau dengan caro nan kasa dan manyingguang urang pasti se akan mambuek urang nan bersangkutan berang. Jan kan mandanga an membal nan ka lai. Jadi jan tanamkan sikap acuah ndak acuah antaro awak sasamo muslim karano faktanyo awak sesamo muslim ko saliang besaudara. Ndak mungkin seorang saudara mambia an saudaranyo masuak ka narako dek salamo hiduiknyo ndak suko melakukan kebaikan.


Salah satu ciri khas masyarakaik Indonesia nan sangaik terkenal adolah saliang ramah tamah terhadap urang lain apo lai terhadap para tetangga. Ndak hanyo sabagai masyarakaik Indonesia, sabagai umat muslim pun awak diperintahkan untuak saliang berhubuangan baik dengan para tetangga. Dalam Al-Qur'an dan sunnah pun manaruah paratian gadang tahadap hal iko. Tapi berdasarkan realita nan ambo caliak kini, kehidupan bertetangga antaro satu samo lainnyo ndak sa akrab dan sadakek dulu lai do. Apo lai bagi urang nan hiduik di perkotaan. Ndak ado pernah ambo tamuan di kota tetangga nan saliang babagi makanan ataupun tetangga nan saliang bakunjuang. Jangan kan itu lai, malah ado juo dari mereka nan ndak saliang kenal. Padohal rumah nyo basabalahan.


Banyak caro mudah untuak iduik sehat, contohnyo baolahraga dan makan makanan sehat. Ndak paralu maha, olahraga cukuik lari dakek-dakek rumah atau gerak mambarasian rumah alah tamasuak olahraga. Makanan sehat pun ndak harus maha, kito tanam surang akan jauh lebih sehat jo murah. Ado beberapo tips untuak mananam tanaman dimuko uma. Pertamo menyemai bibit yang nio ditanam. Kito bisa mambuek bibit surang atau mambali bibit jadi. Kaduo sadioan tampek untuak manyamai. Salanjuiknyo sadion tanah untuak tampek mananam. Campuan tanah, sokam samo pupuak supayo hasil tanahnyo rancak dan banyak nutrisi untuak tanaman. Kalau alah tumbuah tingga mamindahan bibit nan alah disemai ka tanah, dan tunggu sampai panen. Jan lupo untuak marawatnyo.


Mangalami kajadian nan indak kito dugo katiko olahraga adolah suatu hal nan indak lamak. Ambo pernah mancaliak tangan kawan ambo patah dan itu rasonyo sangaik indak mangenakkan. Ado beberapa hal tantunyo nan mandukuang pandapek iko. Partamo, kalau kito mancaliak kawan kito mangalami patah tulang kito bisa maraso ngilu. Parasaan ngilu itu bisa mambuek kito maraso takuik untuak baolahraga baliak. Kamudian katakutan itu bisa mambuek kito indak maksimal katiko baolahraga. Olahraga kalau dilakukan sacaro ndak maksimal tantu manfaatnyo pun indak akan maksimal untuak tubuah. Salain itu mancaliak urang mangalami patah tulang tantu dapek mambuek kito manjadi indak fokus katiko baolahraga. Saat kito indak fokus, bukan ndak mungkin kito pun akan mangalami kajadian nan sarupo.


wakatu luang marupokan momen nan paliang tapek untuak manata rumah idaman awak. sasudah awak sibuak bakarajo dan ampia indak mampunyoi wakatu luang untuak manata rumah, makonyo katiko awak punyo wakatu luang dimanfaatan untuak manata situasi rumah. mulai talabiah dahulu dari mambarasiahan halaman muko rumah supayo taliek rapi dan indak manggaduah kabarasiahan lingkungan sakitar. salain itu halaman rumah nan tatata barasiah akan mangurangi kalambapan nan bisa mambuek udaro manjadi labiah kumuah dan indak nyaman. lanjuikanlah jo mulai manata bagian dalam rumah awak. rapian dan sisiahan barang barang nan alah indak tapakai. sumbangan barang tasabuik apobilo masih layak untuak digunoan dek urang lain.


Manuruik ambo mancuci pakai tangan labiah barasiah dari pado mancuci jo masin cuci. Memang labiah panek tapi sausai lo jo hasilnyo. Antah ba a kalau pakai mancuci pakai masin tu banyak pakaian ambo nan rusak. Warna pakaian jadi labiah bakarak, apolai kok pakaian tu bawarna putia. Abis tu serat baju jadi rusak sahinggo ndak sandereh bantuak pakaian tu lai do. Nan paliang parah dan ndak ambo suko kalau mancuci pakaian jo masin tu adolah katiak baju jadi kareh dan babacak-bacak putiah bekas ubek katiak ndak hilang dek nyo do. Jadi harus bagundar juo ujuang-ujuangnyo bia barasiah. Daripado duo kali karajo kadang kalau ambo ndak panek ambo cuci se pakai tangan lai.


Saat sedang menonton sebuah Variety Show Korea, ambo agak sedikit syok katiko beberapo member mamiliah untuak melakukan skydiving. Dalam episode spesial kali ko, para member harus mengumpulkan stempel dari kasado misi. Peraturannyo, ampek urang yang mengumpulkan stempel paliang saketek akan menjalani hukuman. Salah satu misi yang harus dijalani member adalah skydiving. Kalau berhasil, mereka bisa mandapek 10 stempel sekaligus dan indak paralu melakukan misi lain. Mereka yang melakukan skydiving akan otomatis terbebas dari hukuman. Hanyo ado 1 member dan 2 bintang tamu yang mamiliah melakukan skydiving, jiwa-jiwa yang menyukai tantangan dan kompetitif. Walaupun awalnyo sempat ragu, tapi akhirnyo mereka meyakinkan diri dan indak namuah melewatkan kesempatan langka iko.


Manuruik ambo, urang-urang nan terlalu bapikiran kritis terhadap tuhannyo ndak salah. Mungkin nyo alun pernah mandanga ceramah kalau awak ndak buliah mampatanyokan zat Tuhan. Dari ma asal tuhan dan lain-lain. Memang waktu ketek ambo pernah lo mampatanyokan iko, tapi kok alah ado perintah ndak buliah mampatanyokan hal itu dan wajib untuak mangimani se yo akan ambo lakukan. Kadang dek terlalu mandalami kaji bana makonyo banyak urang-urang nan akhirnyo meragukan apo nan lah nyo anutnyo. Manuruiknyo nyo alah mandalami agama tapi sabananyo baru satangah-satangah nyo pelajari sahinggo tajadi lah salah arti tahadok nan nyo pelajari. Tapi urang-urang nan mode ko biasonyo maanggap dirinyo labiah hebat dan labiah kritis dibandiang urang-urang nan cukuik manarimo apo nan diperintahkan se. Itulo payahnyo katiko awak maingek an urang-urang saroman ko.


Mangadoan kajian rutin di satiok akhir bulan alah manjadi kegiatan keagoman yang rutin di sskolah Nisa. Banyak bana manfaaik yang awak dapek katiko ikuik kajian rutin, bak itu juo katiko awak nan bagian manjadi palaksanonyo. Terkadang juo kami malaksanoan kajian rutin sambia maajak urang lain nan nio ikut jadi tabukak untuak umum. Kajian rutin mambuek awak labiah maningkek an kesadaran baagamo dalam aspek wawasan dan pengetahuaannyo. Ambiak nan elok dari kajian rutin tu dan jadian kajian rutin ko tampek baraja bukan bamain. Kareno, manuruik ambo katiko awak mandangaan kajian kaislaman awak harus hormat dan malah sibuak surang atau maribuik se katiko itu.


Waktu Umar bin Khatab alun masuak Islam, inyo adolah tokoh nan manantang Nabi Muhammad SAW dan ajarannyo. Umar dikenal sabagai urang nan kareh dan bagak. Inyo ditakuti oleh pangikuik Nabi Muhammad karno acok manyiksa kaum Muslimin. Suatu hari, Umar bin Khatab ko berang bana ka Nabi Muhammad karno masih manyebarkan Islam. Umar pun dengan bagaknyo pai ka tampek Nabi Muhammad sambia mambaok padangnyo untuak mambunuah Nabi. Di jalan ka tampek Nabi, inyo malah mandapek kaba kalau adiaknyo masuak Islam. Akhirnyo Umar pai ka tampek adiaknyo dek berang. Sampai di tampek adiaknyo Umar malah tasantuah dek mancaliak Al Quran nan dibaco oleh adiaknyo. Inyo pun mandapek hidayah untuak mamaluak agamo Islam.


Biasonyo  Lisa manaiki angkot atau kendaraan  roda ampek lainnyo.  namun saat iko karano inyo haruih pai ka luar daerah sahinggo inyo mamutuskan untuak manggunokan kereta.  namun saat itu inyo indak mangetahui bagaimano prosedur untuak mamesan tiket kereta tasabuik.  inyo datang pukul 07.00 pagi untuak mananyakan takait caro pemesanan tiket kereta manuju daerah  nan manjadi tujuannyo itu.  di saat itu dijelaskan bahwa tiket kereta dapek dipasan jo caro online maupun offline.  mandanga itu lisa maminta penjelasan labiah lanjuik takait pemesanan dalam manaiki kendaraan umum yaitu kereta.  satalah mandapekkan prosedur takait  pemesanan tiket lisa pun langsuang  mamesannyo dan  manunggu gilirannyo untuak manaiki kereta sasuai jadwal  pado tiket nan inyo pasan.  satalah manunggu sakitar 20 manit akhianyo kereta itu sampai di stasiun dan bisa langsuang masuak sarato diarahkan ka tampek duduk sasuai jo tiket nan alah inyo pasan.


Pado dasarnyo awak akan manamui urang jo karakter nan babeda kamanopun awak pai. Baitu pulo di kantua, ado banyak tipe manusia nan ado dalam ciek kantua. Ado nan namonyo pamimpin, biasonyo pamimpin adolah urang nan didangaan, di hormati dan di hargai, mereka ko takun dan sarius jo apo nan di karajoan. Nan ka duo ado pulo mikromanejer, biasonyo urang ko mangawasi bawahannyo tarlalu ketat sahinggi agak kurang disukoi. Salanjuiknyo ado tipe panuah samangek, nah tipe iko biasonyo banyak mangecek, suko batindak sacaro spontan dan suko mangarajoan banyak hal basamoan. Ado pulo nan sistematis, nan mangarajoan sasuatu harus baurutan. Anti sosial, kalau nan iko labiah sanang karajo dan maabihan wakatu surang. Kalau nan humoris biasonyo urang nan bisa mancairan suasana dan manyanangan. Ado pulo nan pamaleh, nan indak mangarajoan karajonyo sampai salasai. Kabaliakan dari pamaleh ado tipe nan over atau karajo balabiahan, iko urang nan indak manolak karajo apo sajo dan salalu di karajoannyo.


Ado ciek tampek wisata nan sampai kini ndak bisa ambo lupokan, yaitu jam gadang. Jam gadang talatak di Kota Bukitinggi Sumatera Barat. Jam gadang adolah sabuah menara jam. Diameter jam nan ado di puncak menara jam gadang sakitar 80 cm. Sacaro kasaluruhan jam gadang mampunyoi lueh denah salueh 13x4 meter. Di puncaknyo jam gadang mamiliki desain tanduak khas Sumatera Barat. Jam gadang mamiliki warna putiah tarang dan dikaliliangi dek paga. Jam gadang mampunyoi tinggi 27 meter dari permukaan tanah. Di dakek jam gadang ado Pasa Ateh bukitinggi. Salain itu di sakitar jam gadang tadapek taman-taman nan bisa dijadikan tampek duduak dek pangunjuang.


Salain itu, samba randang ko sangaik variatif kini ko, sabab samba randang ko alah di modifikasi dek urang-urang. Nan awak tau salamo ko samba randang tu cuma dari dagiang jawi se tapi kini alah ado lo nan dari dagiang ayam, dagiang ruso, lokan dan lain sabagainyo. sakedar informasi se, randang ko bamacam lo kawan nan manamaninyo. ado randang nan di sandiangan jo kantang, kantang ko bukan kantang bulek yang salamo ko kito tau tapi kantang nan masyarakat minang sabuik, yaitu kantang randang. salain itu ado lo nan disandiangan jo kacang randang namonyo. raso dari kaduonyo tatap lamak, tagantuang salero masiang-masiang


Juju suko bana makan makanan padeh salah satunyo seblak. Wakatu Juju kuliah, Juju pernah taragak bana makan seblak yang sabana padeh. Akhirnyo Juju mamutuihan untuak bali seblak sabalun pai karajo kalompok di kampus. Di muko kampus nyo lai nan jua seblak jadi Juju ndak kan katalaik pai karajo kalompok. Kironyo seblak nan Juju makan itu padeh bana. Lidah Juju ko lai tahan jo padehnyo tapi paruikmyo indak. Di sapanjang jalan ka tampek karajo kalompok, inyo baranti taduduak sabanta-sabanta sambia manahan sakik paruik. Akhirnyo Juju sampai jo ka sinan tapi jadinyo talaik juo. Kawan-kawannyo agak ibo mancaliak Juju pucek sambia manahan sakik. Akhirnyo Juju ko disuruah pulang jo kawan-kawan nyo. Sampai kini kawan-kawan nyo ndak tau kalau Juju sananyo sakik paruik dek makan seblak padeh. Dan sampai kini pun Juju masih suko jo seblak.


Aktivitas workout kini tangan manjadi gaya hidup baru bagi kebanyakan urang khususnyo kaum milenial. Soalnyo kini banyak urang yang ndak sempat melakukan olahraga karano kesibukan sehari-hari. Workout di rumah dapek manjadi solusi untuk manjago tubuh tetap sehat dan bugar. Workout di rumah dapek menghemat waktu dan biaya. Indak hanyo itu, gerakan-gerakan yang dilakukan pun indaklah sulit, Hal ikolah yang menyebabkan aktivitas workout cukuik banyak digemari kini ko. Berdasarkan hasil riset dari Goldman Sach yang manyabuik bahwa generasi milenial saat ko tertarik jo gaya hiduk sehat kayak berolahraga dab konsumsi makanan sehat. Satiok urang yang menjalani workout tantunyo punyo tujuan yang babeda-beda. Meski baitu, kebanyakan dari mereka ingin mendapekan tubuh yang sehat dan ideal.


Ladang nan terhampar lueh dilereng bukik mambuek Sita mananam buah nan populer di Indonesia. Buah nan ditanam dek Sita iko yaitu buah naga. Buah nan umumnyo bawarna merah jambu ko tagantuang jo tingkek masaknyo. Buah nan punyo banyak manfaat iko mampunyoi raso manih dan lamak. Buah naga iko mampunyoi incek nan banyak didalamnya. Buah nan dikecekan mirip samo naga ko mampunyoi kulik nan mirip jo sisik naga. Buah nan punyo bantuak bulek tapi agak malonjong iko mirip jo bantuak buah alpukat. Buah iko sangek populer di Indonesia dek mampunyoi banyak kandungan gizi nan bamanfaat bagi kesehatan. Salain itu, masyarakat banyak mananam buah naga dek harga jual nan cukuik tinggi.


Liburan ka Danau Tambelang yang manjadi wisata tasambunyi di Bekasi. Danau Tambelang marupokan ciek dari banyak wisata alam anan ado di Bekasi. Banyak wahan yang bisa awak cuboan di siko ssmbia mancaliak pamandangan. Cara ka siko cukuik mudah awak bisa ka Danau ko jo caro barikuik. Patamo awak bisa maambiak jalur dari arah cikarang, siap tu dari cikarang awak bisa belok di simpang 3 pilar yang manuju ka arah Sukatami, Tarakhir dari situ awak bisa maambiak jalan luruih taruih manuju Ka Sukatani sampai ka simpang warung satu lalu belok ka kiri ikuik an se lajur jalannyo sampai ka lokasi. Untuak yang maambiak jalan dari araha Jakarta, awak bisa maambiak jalan lingkar luar Jakarta atau Jakarta Outer Ring Road.


Dari banyak kesalah pahaman nan acok bana tajadi ka sagalo hubungan kalau yang cewe tu mangambok, banyak caro yang bisa dilakuan supayo cewek tu ndak mangambok tapi emang cowok e se yang ndak effort do. Yang partamo, tanyoan secara langsung ka cewek e dek apo inyo sampai mangambok kalau indak dijawek dan ndak nio manjalehan e do lakuan caro kaduo, yaitu dengan mambali Coklat atau mambali makanan kesukaan e. kalau ndak jo mempan do ado caro pamungkas yang bisa di lakuan yaitu pai ka tampek inyo sekalian baok makanan kesukaane terutama Coklat ndak usah batanyo-tanyo inyo dek apo mangambok. Cukuik agia se Coklat jo makanan e tu paluak inyo tu, itu caro pamungkas dijamin kalau gitu ndak ka mangambok lai do.


Ambo indak bisa makan tanpa karupuak. Hal itu mambuek ambo sangai manyukoi karupuak. Salah satu karupuak nan sangaik ambo sukoi adolah karupuak jangek. Karupuak jangek adolah karupuak nan tabuek dari kulik jawih atau kabau. Proses mambuek karupuak jangek cukuik lamo. Partamo kulik jawih atau kabau tadi dirandam dalam aia angek supayo teksturnyo jadi lunak. Karupuak jangek marupokan karupuak khas dari Sumatera Barat. Karupuak jangek dapek ditamukan hampia di satiok lapau di Sumatera Barat. Biasonyo karupuak jangek dimakan basamo dengan sate padang, mie abuih, katupek padang, atau kuah gulai. Karupuak jangek pun bisa dijadikan sabagai oleh-oleh. Karupuak jangek biasonyo dijua dalam duo versi. Partamo karupuak jangek nan lah digoreang. Kaduo karupuak jangek nan masih mantah.


Ambo dari dulu eamg suko bawisata kuliner. Ntah itu makanan barat, makanan cino, makanan india, atau bahkan makanan tradisional. Dari sado jenis makanan nan pernah ambo cubo memang makanan tradisional ko nan jadi juara karano paliang cocok di lidah. Satiok pai ka daerah-daerah tertentu pasti awak akan manamukan makanan, minuman, atau cemilan khas daerah tu. Nah kalau kalian punyo banyak kawan nan asal daerah nyo babeda-beda dak ado salahnyo katiko pulang kampuang saliang mambaok oleh-oleh khas daerah masiang-masiang sahinggo bisa mangicoknyo samo-samo. Dengan mode tu awak bisa tau betapa banyaknyo makanan khas daerah nan alun awak cuboan. Berbagi tu indah.


Carito rakyat sangkuriang nan mancaritoan tentang asal usul tabantuaknyo Gunung Tangkuban Bahtera didataran Sunda. Dalam carito ado babarapo nilai moral nan takanduang dalam carito iko yaitu sabagai manusia indak buliah dikuasai oleh ego sahinggo awak indak manarimo fakta nan batentangan samo keinginan. Nilai moral kaduo yaitu dahulukanlah hati nurani dibandiang ego dalam mangambik sabuah keputusan. Sangkuriang nan mampunyoi sifat egois dan alah dikuasai samo emosi iko tetap kareh kapalo dan indak manarimo kalau padusi nan inyo suko tasabuik sabanonyo indak buliah dipinang untuak dijadian istri. Dayang Sumbi nan mandahulukan hati nuraninyo pun mancari babagai caro mustahil untuak dilakuan oleh manusia biaso agar ego sangkuriang dapek tapatahkan sahinggo inyo dapek manarimo kanyataan kalau Dayang Sumbi adolah amaknyo.


Maelok an barang yang rusak memang butuh waktu langang mangarajoannyo. Ahmad sanang karena akhirnyo inyo punyo waktu langang dan bisa maelok an kulkas nyo yang rusak. Kulkas ahmad rusak bagian freezer nyo se indak bisa mambaku lai kalau di latak an ikan, ayam kek gitu lo es batu. Walaupun waktu langang inyo di hari minggu yang seharusnyo untuak beristirahat tapi labiah sanang lai kalau masih ado aktivitas yang di karajoan. Taingek lah ahmad jo kulkasnyo kareno itu inyo langsuang se maelok an kulkas tu. Maelok an barang rusak diwaktu langang juo indak mambuek awak tasasak dan fokus juo mangarajoan barang yang rusak ko jadinyo.


Wakatu ambo ketek, ambo diajak pai makan di KFC untuak marayoan ulang tahun ambo, adiak, jo akak ambo. Itulah patamo kali ambo mancuboan ayam goreng tapuang. Rasonyo sanang bana bisa makan di restoran karno wakatu itu restoran nan ado di daerah ambo cuman KFC. Ayamnyo lamak dan krispi bana, ditambuah nasinyo angek pulo. Ambo makan ciek ayam baduo jo adiak karno gadang bana ayamnyo wakatu itu. Sausnyo ado duo macam, saus padeh jo saus tomat, dan buliah ambiak sasuko hati. Ambo suko bana saus tomatnyo. Minuman baragam tapi ambo piliah nan pepsi. Spesial bana rasonyo ulang tahun ambo makan KFC basamo keluarga.


Hobi manari biasonyo dilakuan untuak urang suko bagerak dalam maabihan waktunyo. Manari dapek digolongkan ka beberapo jenis takah dance modern, tari tradisional. Untuak hobi seseorang yaitu manari tradisional biasonyo diparaluan babarapo urang untuak gabung kadalam formasi. Dalam tarian tradisional Sumatera Barat contohnyo tari piriang banyak dibutuhan musik-musik tradisional takah gendang, suliang atau talempong. Biasonyo dalam tari piriang diparaluan anam sampai tujuah urang dalam ciek formasi tergantung acara atau kesesuaian panggung. Salain itu, gerakan-gerakan dalam tarian iko diparoluan ketapekan dan kasasuaian jo musik. Nan paliang penting dalam tari piriang yaitu piriang itu sendiri. Dengan kelengkapan nan rancak dapek mambuek keindahan dalam manari dapek dinampakan.


Maliek perkembanagan zaman kini alah jarang awak mancaliak anak mudo kini nan bangga mamainkan alat musik tradisional nan seharusnyo manjadi kebanggan untuak awak masayarakaik Indonesia. Keunikan dari alat musik tradisional nan awak miliki seharusnyo awak lestarikan. Jan sampai awak maacuahkan apo nan manjadi ciri khas bangsa awak nan ndak dimiliki dek bangsa lain. Manuruik ambo, manurunnyo keinginan anak mudo untuak mamainkan alat musik tradisional adolah karano anak mudo kini maanggap mamainkan alat musik tradisional tu ndak keren, alias kampuang atau udiak. Iko nan harus diingek an ka generasi kini. Harusnyo awak mampu mambangkik an minat untuak mamainkan alat musik tradisional.


Kalau iphone 14 terlalu maha untuak kalian, kalian bisa mambali HP kaluaran samsung, yaitu Galaxy A13 nan mampunyoi hargo di angko 2 jutaan. HP iko mampunyoi hargo nan jauah labiah murah daripado iphone 14. Dilansir dari laman carisinyal, Samsung Galaxy A13 mampunyoi 5 kaunggulan nan bisa dimanfaatkan dek konsumennyo. Partamo, Samsung Galaxy A13 mampunyoi kacerahan layar nan tabilang baiak untuak kelasnyo. Kaduo, Samsung Galaxy A13 mampunyoi lensa ultrawide sahinggo hasil foto nan dikaluakan mampunyoi hasil nan solid. Katigo, HP ko mampunyoi baterai nan bisa awet saharian. Kaampek, HP ko mampunyoi konektivitas nan labiah langkok dari pandahulunyo. Kalimo HP ko hadir dengan pabrik android12 dari pabrikannyo.


Bantuak yang alah awak katahui, Indonesia adolah nagaro kapulauan yang punyo bamacam suku. Salain bamacam-macam suku, Indonesia dikenal pulo mampunyoi bamacam-macam makanan tradisional yang khas jo lamak, nan bisa ditarimo jo banyak lapisan masyarakaik. Diambiak dari CNN jo sumber-sumber nan lain, ado 10 makanan khas Indonesia nan diakui sabagai makanan talamak dunia. Makanan-makanan tu adolah randang, nasi goreng, sate, soto, gado-gado, pempek, sarabi, pisang goreng, lupis, jo cenil khas Jogja, bahkan sampai mi instan yang dibuek Indonesia. Makanan-makanan itu adolah makanan nan bisa disabuik mawakili kabaragaman suku di Indonesia. Dimulai dari randang jo pempek nan marupokan makanan khas Indonesia bagian barat sampai soto nan punyo babagai macam bantuak, taseba jo babagai macam bantuak sampai ka Indonesia bagian timur.


Semenjak bagabuang manjadi anggota mapala di kampus, hilda mampunyoi olahraga favorit baru yaitu arung jeram. Walaupun tamasuak olahraga ekstrim, tapi Hilda sangat sanang katiko melakukan olahraga ko. Menurut Hilda, olahraga yang dilakukan samo tim ko dapek menguji kekompakan dan dapek mempererat hubungan antar tim. Hilda acok mengikuti kegiatan arung jeram basamo mapala-mapala kampus lain, sahinggo mambuek inyo punyo banyak relasi. Hilda alah pernah melakukan ekspedisi yang bisa dibilang jalurnyo cukup ekstrim, hal itu dilakukan sebagai salah satu syarat keanggotaan dalam mapala tasabuik. Maka dari itu, latihan demi latihan dilakukan sabalum melakukan ekspedisi. Kini katiko alah lulus kuliah, Hilda masih melanjutkan hobinyo dengan maambiak lisensi giude untuak arung jeram.


Waktu lebaran tahun 2012 ambo sekeluarga pai barayo ka kampuang halaman papa ambo di Pasaman Barat. Ktiko H+1 lebaran ambo dan keluarga diajak jo salah satu keluarga disinan untuak pai ka salah satu pulau nan waktu itu baru di buka. Namo pulaunyo adolah pulau pigago. Kebetulan itu adolah pertamo kalinyo ambo balibur ka pulau. Sungguah berkesan karano pulau nyo sangat indah, masih barasiah, kasiak masih bawarna putiah dan teksturnyo pun masih lembut, lauik dari pulau nampak bawarna kebiruan saroman nan ado di lukisan-lukisan nan acok awak caliak, aia lauiknyo masih janiah sahinggo nampak batu-batu karang nan ado di bawahnyo. Sungguah indahnyo ciptaan Allah. MasyaAllaah.


Tokyo Disney Land adolah salah satu taman hiburan nan talatak di Chiba, Jepang. Taman hiburan ko salah satu taman hiburan nan paliang gadang di dunia dan paliang banyak dikunjungi. Tokyo Disney Land dibagi manjadi duo bagian , yaitu Tokyo Disney Sea dan Tokyo Disney Land. Di kaduo tampek tu ado baragam macam wahana dan atraksi nan dapek dinikmati oleh para pangunjuang, macam pawai, pertunjuakan musik, dan wahana permainan. Wahana nyo ado roller coaster, wahana Pirates of Caribbean, wahana Monster Inc., dan ado lo wahana rumah hantu. Salain itu ado lo bamacam-macam toko, restoran dan kafe nan manggaleh makanan dan minuman di Tokyo Disney Land.


Patang ko adiak ambo bacarito kalau kawannyo dilapia dek pole nyo. Bahkan adiak ambo ko mangecek an baso kawannyo ko sampai masauak rumah sakik karano ulah polenyo tu. Tu ambo kecek an jan sampai nyo punyo pacar nan suko malakek an tangan sarupo pacar kawann nyo tu karano kalau laki-laki lah pernah malakukan kekerasan fisik ka padusi dalam suatu hubungan pasti suatu saat akan tarulang baliak. Lah samo lo tu jo panyakik mah. Kalau ado pamicunyo pasti bisa kambuah. Untuang adiak ambo ko mangarati jo apo nan ambo kecek an. Mudah-mudahan adiak ambo bisuak ko punyo pasangan dapek nan elok.


Lionel messi yang manjadi pamain tabaik tahun ko. Inyo juo adolah olahragawan favorit ambo. Lionel messi adolah saorang pamain sepak bola profesional yang marupokan kapten tim argentina. Messi acok juo dianggap sabagai pamain tabaik dan dianggap sabagai pamain yang hibaik sapanjang sajaroh. Sebagai pemain timnas argentina, messi manjadi pamain dengan gol tabanyak sapanjang maso bagi timnas argentina. Ambo yang juo pamain bola di kampuang juo nio manjadi pamain yang hibaik bantuak messi. Dengan caro manambah porsi latihan surang, siap tu ambo rutin latihan fisik, katigo istirahaik yang cukuik, siap tu pola makan dijago dan mampu beradaptasi jo sagalo kemungkinan misalnyo mangganti palatiah.


Kalau nio bali laptop bedaan untuak karajo dan untuak main game. Jadi ndak tacampua-campua antaro karajo jo hobi. Jan mode adiak ambo nan tiok sabanta mamelok an laptop dek gara-gara acok rusak. Alah jaleh laptop nan nyo punyo tu ndak takao untuak dipakai main game masih nyo pasoan juo. Tangka bana dikecek an. Kalau kalian ndak nio sarupo adiak ambo mako dangaan lah pasan ambo ko yo. Supayo laptop kalian tu bisa awet dan tahan lamo. Kalau alun cukuik pitih untuak bali laptop nan bisa main game barek-barek jan dipason. Harap basaba. Main se game ringan-ringan lu malakik kepeang takumpua. Namonyo se iduik ma lo sado ka dapek.


Kawan kos ambo nyo lagi sakik jadi nio makan yang lamak cuman yang mudah untuak dimakan. Ambo buek an lah inyo chicken katsu soalnyo kan awak makan nyo gampang tinggal kunyah se indak takuik batulang ribet lo nio mambuang-buang tulang dulu. Chicken katsu ko bantuaknyo pipih ayam yang alah digeprek-geprek dan kriuk bana waktu awak mancaliaknyo soalnyo inyo dibaluri jo talua dan tapuang roti, warnonyo yang keemasan tambah menambah salero makan awak. Ambo agiah lah ka kawan ambo yang sadang sakik ko langsuang nio inyo abiah sakali chicken katsu ko ndak basiso lai, caliak lah sajian chicken katsu ko untuak dikulek se lamak kalau lagi maleh makan nasi.


Pernah ndak kalian makan mie goreng atau mie abuih pakai nasi? Kebanyakan urang Indonesia pasti pernah. Karano kalau ndak jo nasi ndak kanyang dan alun makan namonyo. Padahal makan mie samo nasi ko sabananyo sangat ndak disarankan. Soalnyo kaduo-duo makanan ko samo-samo manganduang karbohidrat tinggi. Kok tubuah awak lah kalabiahan karbohidrat bisa maningkek an hormon insulin dan baresiko untuak kanai panyakik diabetes atau nan biaso awak kenal jo sakik gulo. Ndak nio kan masih mudo lah kanai sakik gulo? Jadi mulailah dari kini untuak ndak makan mie pakai nasi supayo tubuah awak sehat dan tahindar dari babagai macam panyakik nan mangerikan.


Sabagai urang nan punyo dan mambangun bisnis kadang marasoan tando-tando bisnis akan marugi. Tapi acok sabagai pamilik indak maakui atau sayang. Akibeknyo bos mancari caro taruih manaruih untuak mangambangan bisnis tanpa mampatimbangan tando-tando karugian. Sabagai pambisnis nan elok awak ancaknyo peka jo sagalo parubahan apo lagi tando-tando karugian. Diantaro tando tandonyo adolah talampau acok maraguan bisnis surang, banyak karyawan nan mamundurkan diri, dan aktivitas arus kas nan mangalami kasulitan, dan nan labiah parah alah indak bakomunikasi jo palanggan labiah dari sabulan. Mako dari itu apobilo masih ingin mampatahankan bisnis luangan lah wakatu untuak mancaliak kondisi parusahaan sacaro objektif, susunlah strategi-strategi baru, tapi kalau indak bisa sajo awak maikuikan jajak Don Nguyen pancipto Flappy Bird yang mamutuihan untuak mambangun bisnis baru.


Nabi adam marupokan Manusia pertamo yang diciptakan oleh Allah SWT. Adam siciptakan Allah untuk manjadi khalifah atau pemimpin di muko bumi. Suatu katiko, Allah SWT mambaritoan kapado para malaikat bahwa Allah akan menciptakan makhluk dari bangsa manusia, yang akan diciptakan dari tanah di bumi dan selanjutnya akan menjadi pemimpin di bumi. Selanjutnyo Allah mamarintahkan para malaikat untuah maambiak tanah di muko bumi. Malaikat Izrail berhasil manjalankan tugas dari Allah untuk maabiak sari pati tanah di bumi. Sudah tu Allah menciptakan manusia sabagai makhluk yang paling sempurna. Manusia diagiah akal, tubuh dan jiwa. Allah melengkapi ciptaan tu jo maniupkan ruh Nabi Adam.


Kalau kalian hanyo manonton urang batandiang kudo di TV bagageh lah kalian bisuak pai ka tanah lapang pacu kudo nan ado di Sawahlunto. Lakeh lah barami-rami awak pai ka sinan. Awak cuboan lo sensasi manonton pacu kudo tu sacaro langsuang. Ba lo seronyo. Pasti bisuak tu rami bana urang nan ka manonton soalnyo iko pertandiangan nan pertamo kali diadoan di Sumatera Barat. Masa urang dari ujuang nagari sinan datang ka siko nan awak urang nagari ko bana ndak pai manonton. Rugi bana rasonyo manyio-nyiokannyo. Apolai kok nio manonton ko ndak paralu bayia karcis alias perai. Jan banyak juo pikia lai. Langsuang kali.


rakik marupokan makanan khas sumatera barat. di daerah lain rakik ko namonyo peyek. rakik di sumatera barat ado duomacam yaitu rakik kacang jo rakik maco. camilan ko bisa dijumpoi di pusat oleh oleh di sumatera barat. rakik ko sanyak cocok sabagai panambah makanan barek. Rakik ko bisa dicampua jo mie, jo kuah, dan jo nasi. rakik ko sangaik lamak di nikmati katiko basantai, ataupun nonton piala dunia di tv. untuak haragonyo murah, cuma 5 ribu sabungkuih. silahkan dibali rakik ko di tampek pusat oleh oleh tadakek dari rumah kalian, supayo makanan khas dari sumatera barat ko dilestarikan dan bisa eksis taruih.


Masjid marupokan rumah ibadah bagi umat muslim. Bangunan masjid identik jo kubah pado atoknyo, biasonyo di ateh kubah ado lambang bulan dan bintang. Bulan sabit jo bintang banyak dianggap sabagai lambang kemuliaan islam. Walaupun ndak ado keharusan manggunoan kubah untuak bangunan masjid, tapi seakan alah manjadi suatu kelaziman di kalangan umum bahwasanyo mambangun masjid harus dilengkapi jo kubah. Di sisi lain, urang yang barado dalam perjalanan dan nak ka masjid, biasonyo menggunoan kubah sabagai acuan mancari masjid. Bangunan masjid bakubah mambari dan mamancarkan kesan megah dan indah. Salain itu kubah bafungsi lo sabagai penando arah kiblat dari bagian luar dan reflektor cahayonyo untuak manarangi bagian dalam masjid.


Mata pelajaran olahraga disekolah ndak hanyo diadokan untuak mambuek anak bagerak, sehat, atau bakaringek sajo. Tapi ado hal positif lain nan didapekan anak katiko serius dalam belajar pendidikan olahraga. Nan partamo bisa malatiah kamampuan sosialisasi anak, karano pendidikan jasmani olahraga biasonyo dilakuan sacaro akalompok, sahinggo dapek maningkekan sosialisasi dan karajo samo anak. Anak dapek beinteraksi ka sasamo kawannyo dan saliang batukar pikiran untuak maatur strategi baa caro bisa manang. Kaduo, mambina sikap anak. Sikap nan diajan dalam pendidikan olahraga yaitu kedisiplinan, kejujuran, sportivitas dan juo babuek adil. Dan nan tarakhir mangenal potensi anak, karano katiko bagerak anak akan mengenak potensi dirinyo untuak marangsang patumbuahan intelektual dan interaksi sosialnyo.


Ka kafe alun langkok kalau indak pasan minuman. Kalau sadang angek-angek, ambo suko pasan minuman Mojito. Mojito ko minuman soda nan rasonyo asam dan segar. Warnanyo bening dek di agiah aia soda dan aia jeruk nipih. Raso asamnyo didapek dari jeruk nipih sadangkan raso segarnyo didapek dari aia soda jo daun mint. Minuman ko sananyo bueknyo mudah. Patamo potong jeruk nipih tu masuakan ka galeh. Masuakan lo gulo jo daun mint sacukuiknyo, tu aduak jo ditumbuak saktek sampai gulo laruik dan aia jeruk nipisnyo kalua. Satalah itu masuakan aia soda nan tawa, aduak perlahan agar sodanyo ndak capek ilang. Mudahkan mabuek minuman mojito ko.


Bercocok tanam adolah kegiatan nan mampunyoi banyak manfaat. Salain mandapek tanaman yang sehat dan baguno untuak nutrisi badan, bacocok tanam pun dapek mambuek kito bagerak dan bakaringek. Ado banyak tanaman nan bisa ditanam. Contoh paliang mudah dan gampang dirawat adolah sayua-sayua kayak bayam atau kangkuang. Caronyo cukuik manyiram bayam jo kangkuang samo aia yang banyak, latakan ditampek nan rindang, dan ndak terlalu kanai sinar matohari. Terutamo untuak kangkuang bisa dipanen 2 sampai 3 kali asa ndak dicabuik dari akanyo. Jadi bisa dipanen bakali-kali. Parawatannyo mudah, hasilnyo banyak, sehat, jadi ndak ado alasan untuak ndak batanam. Karano hasil tanam surang labiah sehat, karano kito tau apo se nan diagiah ditanaman kito.


Mangikuiki workshop adolah salah ciek kagiatan manarik nan bisa kito lakuan di wakatu luang, salain maisi waktu jo kagiatan nan bamanfaaik, mangikuti workshop terrarium ko bisa manambah pangatahuan tantang terrarium. Terrarium adolah seni mambuek tanaman (tanaman hias) ketek di dalam boto kaco atau vas kaco. Karano ukurannyo nan ketek dan bantuaknyo nan ancak, terrarium bisa dilatakan dimano sajo tamasuak di meja kantua, ruang tamu atau bahkan meja baraja. Isi di dalam terrarium ko biasonyo kaktus jo sukulen. Kaktus jo sukulen adolah tanaman nan dapek manyimpan aia di batangnyo. Biasonyo iduik di cuaco nan candaruang angek. Tanaman iko dipiliah karano jenisnyo tamasuak lumayan awet dan perawatannyo mudah.


Ani inyo ko urang pandiam bana, pagi ko inyo pai ka kadai untuak mambali kopi sabalum pai ka kantua nyo. Inyo ko masan Cappucino  soalnyo ani memang suko bana jo minuman cappucino. Masalahnyo adolalah ani ko suaronyo ketek jadi dek gara-gara hari masi pagi jadi urang nan di kadai tu ndak tadanga bana a yang di kecek an ani soalnyo suaronyo ketek. Tabueklah kopi biaso se oleh urang kadai tu, si ani ko antok lo ndak ado mangecek jo urang kadai tu. Sepanjang perjalanan inyo mancari tukang jual minuman cappucino lai soalnyo itulah minuman yang inyo suko. Akhirnyo inyo bisa minum cappucino ko agak siangan wakatu istirahat.


Hari ko Ustad Ade sibuk bana. Dari subuah inyo alah ado kegiatan dan pai kalua rumah. Subuah sabalun azan Subuh, ustad Ade alah jago dan basiap pai ka mushola dakek rumah nyo. Hari ko ustad Ade nan akan mangumandangan azan Subuh. Satalah itu dilanjuik inyo manjadi imam untuak sholat subuh. Biasonyo inyo badiam dulu di mushola untuak mangaji tu sampai jam 6. Satalah itu inyo pulang ka rumah untuak basiap pai ka sakola. Ustad Ade mangaja lo di SD swasta nan ado di Bogor. Inyo mangaja untuak mato pelajaran Agama Islam dan Al Quran Hadist. Sapulang sakolah biasonyo inyo ndak langsuang baliak ka rumah. Ustad Ade mangajaan ngaji privat lo ka rumah-rumah.


Bacocok tanam adolah kegiatan yang punyo banyak manfaat. Partamo manyagarkan udaro, mato sahinggo sanang mato mamandang dan manimbulkan raso sanag dalam hati yang badampak ka kesehatan. Kaduo bisa dijadian olahraga ringan, karano bacocok tanam mambuek kito bagerak dan manghasilkan karingek, sahinggo badan labiah sehat dan segar. Katigo bisa dijadian caro untuak maajan anak mananam dan mangenal tanaman dengan teknik baraja sambia bamain. Kaampek mahemat pangaluaran untuak balanjo kabutuhan dapua. Apolagi katiko tanaman yang kito tanam sedang maha dipasaran, sangai maagiah kauntuangan. Kalimo tantu makanan dari hasil tanaman surang labiah sehta karano kito tau bahan nan dipakai untuak mananam tanaman. Yang tarakhir sarok didapuan bisa dijadian pupuak untuak tanaman contohnyo kulik bawang. Jadi mangurangi sampah. Itulah manfaat bacocok tanam, kegiatan yang mudah tapi banyak manfaatnyo.


Salah satu rumah adat nan unik dan terkenal di Indonesia adolah Rumah Adat Bolon dari Sumatera utara. Rumah adat ko terdiri dari banyak jenis lo, yaitu rumah bolon Simalangun, Bolon Karo, Bolon Pakpak, Bolon Angkota, dan lain-lain. Kalau awak caliak sakileh rumah Bolon ko hampia samo jo rumah adat nan lain, yaitu punyo konsep bantuak rumah pangguang. Tadapek tiang penyangga di rumah ko dengan tinggi 1.75 m. Untuak naiak ka ateh rumah ko awak harus naiak tangga dulu. Jumlah tangga ko hampia samo lo jo rumah gadang dari Sumatera Barat yaitu mempunyoi jumlah anak tangga dengan angko ganjia. Nan manjadi ciri khas rumah Bolon ko adolah dindiangnyo manggunokan ornamen khas Simalungan nan selalu mamakai warna hitam, merah, dan putiah. Masyarakaik pacayo ornamen ko manjadi lambang pandangan kosmologis dan filosofi budaya Batak.


Ambo punyo kawan nan satiok pacaran pasti karajo nyo putuih nyambuang putuih nyambung taruih. lah batuak lagu BBB lo kisah cintanyo. Pokoknyo ringan bana muluiknyo tu mangecek putuih ka pasangannyo. Nan lawak nyo siap nyo putuih tu takana-kana jo pacarnyo tu liak. Bahkan sampai manangih-nangih dek manyasa. Abis tu minta balikan jo pacarnyo. Beko kok ado masalah liak tarulang lo kejadian nan samo. Mode anak-anak pacaran. Jadi kalau kami sadang mandanga curhatnyo basonyo baru putuih jo pacarnyo kami lah biaso se karano ndak beberapo hari abis tu pasti lah baliak lo liak. Itulah akibaiknyo kalau ndak manggunoan aka pas sadang emosi, muluik asal bakaleperan se.


Akhir-akhir iko bisnis franchise sangaik mudah ditamui di negara kito. Dapek dikatokan bisnis franchise adolah bisnis nan sangaik manjanjikan untuak pamulo di maso kini. Bagaimano indak, bisnis franchise mampunyoi resiko nan minim sahinggo meminimalisir tajadinyo kabangkrutan. Lalu bisnis franchise indak mambutuahkan promosi nan balabiah karano biasonyo bisnis iko lah mampunyoi namo di masyarakat. Salanjuiknyo, katiko kito mamulai bisnis iko, kito akan mandapekkan palatiahan dan dukuangan nan maksimal. Kamudian, bisnis iko pun mampunyoi manajeman nan lah terbangun sahinggo indak akan marepotkan kito. Hal-hal tersebut kamudian mambuek bisnis iko mampunyoi angko kabarhasilan nan cukuik tinggi. Mancaliak hal itu, tantunyo wajar kalau bisnis franchise banyak kito tamui di negara kito akhir-akhir ko.


Pendidikan jasamani pado dasarnyo adolah bagian integral dari system pendidikan sacaro kasaluruahan. Pendidikan jasmani adolah proses pendidikan nan mamanfaatkan aktivitas jasmani nan alah direncan sacaro sistematik nan batujuan untuak maningkekan individu sacaro organik, neuromuskuler, perseptual, kognitif, sosial dan emosional nan mamfokuskan pakembangan aspek kebugaran jasmani, keterampilan gerak, keterampilan bapikia kritis, stabilitas emosional, keterampilan sosial, penalaran dan tindakan moral malalui aktivitas jasmani. Peranan pendidikan jasmani sangailah pantinag, yaitu maagiah kasampatan kapado siswa untuak terlibat langsuang dalam aneka pangalaman baraja malalui aktivitas jasmani nan dilakuan sacaro sistematis. Pengalaman baraja tu digunoan untuak mambina dan mambantuak gaya iduik sehat dan katik sapanjang hayat pado siswa.


Kalau kalian mananyo ba a kok sampai kini ambo masih mamakai laptop jaman saisuak nan taba dan barek ko, jawabannyo karano kini ambo sadang manabuang untuak mambali laptop baru keluaran Apple yaitu Macbook Pro. Sabananyo kalau ka manuka jo laptop nan biaso-biaso se alah dari patang-parang ko ambo bisa manukanyo, cuma dek gara-gara laptop ko harago nyo tinggi jadi ambo paralu wakatu nan labiah lamo untuak manabuangnyo. Ambo kok nio sesuatu yo bitu, apo pun akan ambo korbankan, salero akan ambo tahan kalau sesuatu tu memang maharuskan ambo untuak ma rem pengeluaran, bahkan kok butuah titiak darah akan ambo agiah asal apo nan ambo nio bisa tacapai.


Masjid Raya Sumater barat adolah salah satu tampek wisata religi nan ado di kawasan Khatib Sulaiman, Sumatera Barat. Konstruksi masajik terdiri dari tigo lantai. Ruang utama dipagunoan untuak solat sampai di lantai ateh.  Masajik ko punyo teras nan malandai dari tingkek ateh sampai ka tingkek bawah manuju jalan. Terasnyo ko di desain megah dengan hiasan-hiasan rumpuik. Masajik ko punyo denah persegi nan malambangkan bantuak bentangan kain katiko ampek kalifah suku Quraisy di Makkah babagi kehormatan mamindahan batu Hajar Aswad. Sedangkan pado ujuang-ujuang masajik ko babantuak gonjong nan mancaminkan atok dari rumah gadang suku Minangkabau. Dengan keindahan nan nyo miliki mambuek masajik ko terkenal di Indonesia. Bagi kalian nan sedang singgah ka kota Padang jan lupo mampir kasiko untuak mancaliak betapa megahnyo bangunan masajik yang maabihan dana pembangunan sampai ratusan triliyun.


Kini banyak urang nan labiah mamiliah untuak olahraga di tampek-tempek pusat kabugaran. Tantunyo banyak manfaat nan labiah di dapek dibandiang olahraga surang. Apolagi punyo tujuannyo untuak mambantuak badan atau manurunkan barek badan. Fasilitasnyo dari alat-alat olahraga nyo nan langkok sampai ado pulo urang nan manjadi mentor olahraga. Mentor olahrago ko bisa sakalian maanfokusan kito untuak labiah mamaksimalkan alat-alat nan ado di tampek kabugaran. Mentor tu lah yang beko mangarahkan alat-alat nan akan dipakai sauai tujuan dan maagiah babagai masukan dalam pamakaian yang batuah. Biasonyo biaya nan dikaluan untuak sakali training  akan babeda kalau kito mamakai salah satu service nan ciek ko. Tapi, iko labiah mambantu dan mampacapek untuak mancapai tujuan badan rancak dan sehat.


Sabuah bisnis nan alah gadang ataupun masih ketek akan sangat di sayangkan kalau marugi. Karano itu sabalum tajadi atau makin parah awak harus peka jo kondisi parusahaan. Jikok awak nio tau parusahaan marugi atau indak, awak bisa mancaliak di laporan labo rugi. Jikok angko rugi labiah gadang di bandiang untuang artinyo parusahaan sadang marugi. Karano laporan labo rugi adolah salah ciek laporan kauangan nan mancaliakan rincian pandapekan, pangaluaan, sarato labo atau karugian yang dihasilkan parusahaandalam pariode atau waktu tatantu. Di dalam laporan ko tadapek pulo biaya operasional. Jikok alah mancaliak laporan labo rugi ko, awak bisa tabantu untuak manganalisa dan maabiak kaputusan untuak maso mandatang. Laporan labo rugi ko akan manjadi tolak ukua dan pambalajaran sahinggo parusahaan dapek malakuan kinerja nan labiah ancak atau elokdi maso depan.


Pernah danga ado teknik mambarasiahan udang dengan teknik deveining ndak sanak? Jadi deveining ko adolah proses mambuang banang hitam nan marupokan saluran pencernaan udang untuak alasan estetika makanan. Cuma ado nan masih binguang caro mambarasiahannyo. Ko adolah langkah-langkah mambarasiahan udang (teknik deveining) dan cangkakngnyo. Pertamo siapan pisau nan tajam. Buek irisan dangka di pungguang udang dari kapalo sampai ikuanyo. Abis tu tingga egang dan buang banang hitam dan taliek di pungguang udang. Kok masih nampak hitam-hitam korek se jo pisau tu elok-elok. Jan sampai caia lo udangnyo. Tu baru kupeh kulik udangnyo dari bagian ikua ka kapalo pasti akan labiah mudah takalupehnyo.


Axioo marupokan salah satu parusahaan di Indonesia yang manyadion komputer, laptop, tablet, telepon seluler dan lain-lain. Axio alah mambangun pandangan positif terhadap vendor lokal. Pandangan ko juo mamatahkan prinsip yang salamo ko mangatoan kalau lokal brand indak bisa mamproduksi dan cuman menempekan merek inyo ka buatan china. Manurik ambo pado zaman ambo dulu laptop ko lah lumayan bagus, tapi baterai nyo mudah drop. Dayo tahan baterai axio acok mangalami drop setelah pamakaian salamo satu tahun. Itu juo yang kadang manjadi kendala ambo dan indak banyak malakuan inovasi yang pesat bantuak paro pesaingnyo. Kalabiahan nyo juo iko ancak dan murah daripado laptop lain yang pernah ambo cari.


Patang ko kaluarga ambo baru sajo mambali sabuah tv baru. Tv itu kami bali di daerah Glodok Jakarta Barat. Kami pai ka pasa elektronik Glodok katiko hari minggu siang. Kami mambali Tv baru karano tv kami nan lamo lah rusak. Salain itu tv kami nan lamo pun lah katinggalan zaman. Di pasa elektronik Glodok, salain tv banyak alat elektronik lain nan di jua. Ado radio, playstation, komputer, blender, kulkas, dan masin cuci. Karano di rumah kami ndak ado blender, akhianyo kami pun mambali blender juo. Salain mambali blender dan tv, amak pun mambalikan ambo playstation kaluaran terbaru, yaitu plastation 5.


Masajik marupokan tampek ibadah yang penting, masajik bisa dibuek oleh sadoalah umaik muslim. Bagi yang mampu dan nio manambah pahalo bisa juo mambangun masajik atau yang alun biss cukuik mainfaq an saketek dari razaki awak sasuai kemampuan. Mancaliak babarapo masajik yang tagak dipinngia jalan kota dan nio dibangun, agiah lah sadakah awak untuk pambangunan masajik semampu awak. Ado caro mambangun masajik satidaknyo kalau alun bisa, awak tau se baa langkahnyo. Patamo langkah awal yang penting dalam mambangun masajik adolah dengan mambuek rancano anggaran, kaduo mansosialisasikan rancano pambangunan, manyiapkan tanah dan bahan bangunan, siap tu jalankan pambangunan jo hati nan barasiah dan tabuka. Artinyo apo nan awak bangun ko diketahui dek masyarakat.


Kebiasaan masyarakat kini nan suko bafoto alah mambuek tampek wisata selfie manjadi viral. Pai liburan ka tampek wisata ndak hanyo masalah tampek sajo. Dalam era teknologi bantuak kini sosial media alah mangganti tujuan berwisata tu. Pai raun atau liburan ndak lai untuak mancari pangalaman otentik di suatu tampek lai, tapi untuak maabiak foto dan maunggah foto ka sosial media untuak mancari validasi, kecek Ahli sosiologi Henri Lefebvre. Misalnyo, kini wak pai ka Rabbit Town, tampek wisata selfie nan ado di Bandung, hanyo untuak maambiak foto di spot foto nan dibuek oleh pengelola tampek wisata. Walaupun wan alah panek bamacet-macet pai ka sinan tapi wak tatap sanang kalau bisa dapek foto nan rancak nan bisa diunggah di sosial media.


Lisa nan saat itu sadang  manonton drama inyo gagal fokus dengan ponsel nan digunakan  oleh pamain dalam drama tasebut. Inyo melihat banyak dari mereka mamakai handphone keluaran baru oleh Samsung yaitu Galaxy Z flip 4. Mamiliki desain nan cukuik babeda dari handphone lainnyo mambuek handphone Samsung Galaxy Z flip iko manarik. Mamiliki kelebihan Yaitu dapek dibuka tutup dan layar dapek dikecilkan sahinggo katiko mamiliki kantong nan cukuik kecil akan. Desainnyo nan dapek dilipat mambuek handphone iko dapek diletakkan di mana saja karano bentuknyo tasebut nan fleksibel dan minimalis. Lalu dilengkapi jugo duo kamera nan taletak di ujung kiri ateh serta mamiliki sedikit LED nan manampilkan jam maupun urang nan sadang manelpon. Selain itu jugo dalam drama itu banyak urang mamakai versi dengan warna hitam dan ungu. Warna ungu mandominasi dalam desain Samsung Z flip 4 ini. Bentuk nan tipis mambuek handphone iko nyaman untuak digenggam.


Dalam kehidupan barumah tangga biasonyo jugo  akan ado masalah nan indak terduga takah keuangan,  maupun  perasoan jo  pasangan.  mako dari itu penting untuak mamahami karakter masing-masing bia masalah nan bisa sajo tajadi dalam kehidupan di rumah tangga mamiliki jalan kalua dan solusi terbaik sahinggo masalah itu indak manjadi panjang dan manyebabkan pertengkaran lain.  masalah nan biasonyo tajadi dalam kehidupan barumah tangga yaitu katiko sasaurang dihadapi jo masalah ekonomi.  di sinilah kekompakan dari keluarga sarato dukungan dari pasangan diperlukan karano jika indak dapek mangatasinyo mako akan tajadi perselisihan nan bisa sajo manimbulkan banyak masalah bahkan sampai jo perceraian.  mako dari itu sabaiknyo katiko mamutuskan untuak mamulai kehidupan rumah tangga kito haruih siap untuak mamahami bagaimano keadaan dari pasangan.


Manuruik den tindakan pamarintah sumatera padang takususnyo sumbar untuak mampasiapan diri mangahadapi tsunami di kamudian hari adolah kaputusan yang elok. Kota padang marupokan ibu kota sumatera barat yang mano kota paliang ujiang barat di Indonesia yang babateh langsuang samo Samudra pasifik. Oleh sabab tu tsunami sangaik rawan untuak daerah padang dan sakitarnyo. Apalagi di padang dakek laut tu marupokan pusat pamerintah dan bisnis urang padang. Salain itu di dakek laut juo tadapek babarapo kampus salah satunyo yang takenal Universitas Negeri Padang. Oleh dek itu karano di padang tarutamo dakek laut adolah pusat pemerintah, bisnis, jo Pendidikan, kaputusan pamerintah yang mampasiapan diri untuak mangahadapi tsunami adolah kaputusan yang tapek.


Libur semester kini ko den Aliya Ananda Delza pai liburan ka dangau onek den. Dangau onek den di pakampuangan nan lumayan rami. Udaro di siko dingin tapi segar, lamak jalan jalan pagi. tapi pagi kini den indak pai jalan jalan karano den nio mamasak basamo jo amak jo onek den. Kini kami mamasak jo caro lamo, yo batua kami masak indak pakai gas do, tapi manggunoan kayu baka. Maiduikan apinyo pakai daun karambia dan dialatakkan dibawah kayu nan aah disusun. Kayu ko disusun sagitigo dan di agiah ruang di bawahnyo. Iko supayo apinyo iduik dan gadang. Mamasak pakai kayu baka ko punyo sensasi surang, lamak o karano ado tantangan untuak maiduikan api. Jadinyo raso labiah banyak parjuangan tapi hasil makanennyo lamak.


Kalau ditanyo siapo olahragawan favorit saya sepanjang masa, salah satu atlet yang ado dalam pikiran ambo adalah Micahel Jordan. Beliau marupokan pemain basket profesional asal Brooklyn, New York. Jordan adalah legenda basket dunia, setidaknyo enam kali marebut kejuaraan NBA basamo kelompok Chicago Bulls. Permainan basket ko sendiri dimainkan oleh duo tim dengan masing-masing terdiri dari limo pemain. Pemain mencetak poin dengan melemparkan bola ke dalam ring. Dalam permainan basket untuk menggiring bola hanya diperbolehkan manggunoan tangan dengan teknik dribble. Standar internasional permainan basket adalah ampek babak, waktu satiok babanyo adalah 10 menit per babaknyo dengan jeda waktu istirahat 10 menit.


Makin kasiko, masjid sabagai tampek ibadah umat muslim makin lamo makin langang. Mungkin akhir-akhir ko manusia hampia terlalu sibuk jo urusan dunia. Pernah saya tamui di sebuah kawasan katiko hendak manukaian sholat wajib di masjid, hanyo ado 7 jamaah yang hendak manunaikan sholat. Padahal kini ko banyak masjid-masjid megah yang badiri kokoh dilengkapi desainnyo yang rancak. Keadaan iko manunjukan bahwasonyo masyarakat labiah masang mambangun masjid daripado memakmurkan masjid sabagai jamaahnyo. Banyak urang berkeyakinan bahwa sumbangan untuak pembangunan masjid cukuik mewakili kahadirannyo, karena infaq pembangunan masjid marupokan amal jariyah yang pahalonyo mangalia taruih sampai hari kiamat. Hadist Nabi Muhammad maingekan, "akan tibo suatu masa di mano banyak urang yang mambangun masjid megah tapi urang yang memakmurkannto sangat saketek (HR Ibnu KhuzaimanH".


Salah satu makanan nan memerlukan proses nan teliti dalam mambueknyo adolah sala lauak. Sala lauak adolah cemilan khas Padang Pariaman nan babahan dasar ikan teri. Walaupun bahan-bahan seperti tapuang bareh, ikan teri, daun kunyik, daun bawang, bawang merah, bawang putiah, kunyik, jahe, aia, dan garam gampang ditamukan di pasa, tapi sala lauak bukanlah makanan nan mudah untuak dimasak. Kalau prosesnyo kurang tapek, biasonyo sala lauak akan punyo tekstur nan kareh. Bukan hanyo itu, sala lauak nan proses masaknyo kurang tapek biasonyo katiko digoreang akan maledak-ledak. Kamudian dalam beberapa kasus banyak juo urang mambuek sala lauak tapi tekstur luanyo kurang gariang atau alot. Jadi kalau dicaliak dari kasus-kasus kegagalan dalam mambuek sala lauak, dapek dikatokan kalau sala lauak adolah makanan nan cukuik payah untuak dibuek.


Urang mamiliah tampek wisata nan alun banyak urang tau dek sananyO urang ndak suko pai ka tampek wisata nan rami dan terlalu sibuk. Kabanyakan urang pai liburan untuak mananangkan diri, jadi akan labiah suko kalau mamiliah tampek nan ndak banyak urang. Tampek wisata hidden gems biasonyo labiah langang dibandiang tampek wisata nan alah terkenal. Tampek wisato tasambunyi  ko masih punyo keunikan dan kaindahan nyo surang, sahinggo tampek wisata hidden gems acok manjadi piliahan liburan. Salain itu, tampek wisata hidden gems biasonyo labiah murah dari tampek wisata nan viral atau populer. Dek itu banyak urang nan mancari tampek hidden gems untuak liburan nan hemat.